text:
Ijambo "SHIRIKI" bisobanuye ........
Ibangikanyamana Ni ukugira icyo ubangikanya n'Imana mu bikorwa byayo n'amasengesho ndetse n'amazina yayo n'ibisingizo byayo.
Uwizera y'uko Imana hari uwayifashije kurema aba ari umuhakanyi. Uwizera y'uko hari undi utari Imana ukwiriye gusengwa aba ari umubangikanyamana. Uwizera y'uko Imana ifite uwo isa nawe haba mu mazina yayo cyangwa mu bisingizo byayo aba ari umubangikanyamana.
Ububi bw'ibangikanyamana n'ingaruka zaryo
Kubangikanya Imana ni amahugu akomeye kubera ko ari ugusagarira ukuri kw'Imana yihariye, uko kuri ni ukuyigaragira yonyine, bukaba aribwo buryo bwiza bukwiye kandi buboneye. Naho kuyibangikanya ni amahugu akomeye kandi ni ukurengera unagabanya ubuhambare bw'Imana Rurema no kuyigomekaho wanga kuyumvira. Kubera uburemere bw'ibangikanyamana, umuntu wese w'umubangikanyamana, ku munsi w'imperuka Imana ntabwo iteze kuzamubabarira. Imana iragira iti:
"Muby'ukuri Imana ntibabarira uyibangikanya
n'ikindi kitariyo, ariko ibabarira ibindi "byaha" bitari ibangikanya kuwo ishaka"
Qor'ani 4:48
Ibangikanyamana ni icyaha kiruta ibindi, uzagira undi asenga "agaragira", azaba abishyize mu mwanya utari uwabyo kandi azaba abikoreye utabikwiriye. Niyo mpamvu rero icyo gikorwa "ibangikanyamana" ari amahugu akomeye cyane. Imana yaravuze iti:
"Ntuzabangikanye Imana, muby'ukuri ibangikanyamana ni amahugu akomeye cyane"
Qor'ani 31:13
Ibangikanyamana rikuru, urikoze ibikorwa bye byose byiza biba impfabusa kandi azahura n'akaga n'igihombo, bikaba biri no mubyaha ndengakamere. Imana iragira iti:
"Muby'ukuri "wowe Muhammadi" wahishuriwe hamwe n'abandi bakubanjirije y'uko nuramuka ubangikanyije, ibikorwa byawe bizaba impfabusa, kandi uzaba mubanyagihombo"
Qor'ani 39:65
Ibihano bikaze ku babangikanyamana
Imana iragira iti:
"Muby'ukuri babandi bahakanye mubahawe igitabo n'ababangikanyamana "bazinjizwa" mu muriro wa JAHANNAM babemo ubuziraherezo, kandi abo nibo biremwa bibi"
Qor'ani 98:6
Imana iragira iti:
"Muby'ukuri babandi bahakana Imana n'intumwa zayo, kandi bagashaka gutandukanya Imana n'intumwa zayo bakavuga bati: "Turemera bimwe duhakane ibindi", bagashaka kwishyiriraho inzira hagati y'ibyo, abongabo ni abahakanyi ba nyabo, kandi twateguriye abakanyi ibihano bisuzuguritse"
Qor'ani 4:150-151
Biturutse kuri ABDILLAHI mwene MAS'UDI Imana imwishimire yaravuze ati: "Intumwa y'Imana Muhammadi Imana imuhe amahoro n'umugisha yaravuze ati:"Uzapfa hari ikindi asaba "asenga" kitari Imana azinjira mumuriro" Bukhari na Muslim
Ibice bigize ibangikanyamana"SHIRIKI"
Ibangikanyamana rigizwe n'ibice bibiri: Ibangikanyamana rikomeye Ibangikanyamana rito
IBANGIKANYAMANA RIKOMEYE
Ni ibangikanyamana rikomeye cyane rituma nyiri kurikora ava mu idini kandi ibikorwa bye byose bikagirwa impfabusa, kandi nyiri gukora iri bangikanyamana akazinjizwa mu muriro mu gihe apfuye atari yicuza ku Imana iki cyaha. Zimwe mu ngero z'ibangikanyamana rikomeye Kugira uwo wakorera amasengesho utari Imana, cyangwa gusaba ikiremwa ikintu gishobowe n'Imana yonyine. Gutanga igitambo ukabikorera utari Imana "gutambira". Kuraguza, kuroga
Amwe mu moko y'ibangikanyamana rikomeye:
-
Ibangikanyamana mukugira ubwoba "Gutinya" Ni ukugira icyo watinya kitari Imana mu bigirwamana cyangwa amajini cyangwa abantu y'uko byagira icyo bigutwara. Uku kugira ubwoba kuri munzego nkuru z'idini. Iyo uru rwego rushyizwe mu mwanya utari uwarwo nko kuba wagirira ubwoba utari Imana uba ugize ukubangikanya gukomeye. Imana iragira iti:
"Ntimuzabagirire ubwoba ahubwo nimungirire ubwoba njye niba koko mwe muri abemera"
Qor'ani 3:175
-
Ibangikanyamana mu kwiringira Kwiringira Imana mu buryo ubwo aribwo bwose n'igihe icyo aricyo cyose biri mu masengesho "IBADAT" yangombwa akorwa nyir'ukuyakora yabanje kwiyeza, akayakora kubera Imana ntazindi nyungu agamije. Uzagira icyo yiringira ko hari icyo cyamumarira cyangwa ngo kigire icyo kimutwara mu bifitweho ububasha n'Imana gusa azaba abangikanyije Imana ibangikanya rikomeye. Nko kwizera ko abantu cyangwa amajini hari icyo byakumarira cyangwa byagutwara. Imana iragira iti:
"Nimwiringire Imana niba koko mwe muri abemera"
Qor'ani 5:23
Na none Imana iragira iti:
"Nuwiringiye Imana, Imana iramuhagije..."
Qor'ani 65:3
-
Ibangikanyamana mu gukunda Gukunda Imana, ni urukundo rutuma habaho kwicisha bugufi no kumvira Imana bya nyabyo, uru rukundo ni umwihariko ku Mana, ntabwo byemewe ko wagira undi uha urukundo uretse Imana yonyine. Iyo umuntu agize icyo akunda kitari Imana, akagikunda nk'uko akunda Imana, azaba hari uwo ashyize mu rwego rw'Imana mu gukunda no gukuza. Ibyo bikaba ari ibangikanya. Imana iragira iti:
"No mu bantu hari abishyiriraho abandi basenga batari Imana bakabakunda nk'uko bakunda Imana. Babandi bemera, bakunda Imana bihebuje"
Qor'ani 2:165
-
Ibangikanyamana mu kumvira Ni ibangikanyamana mu kumvira: Kumvira abamenyi, abategetsi n'abayobozi mukuzirura ibyo Imana yaziririje cyangwa kuziririza ibyo Imana yaziruye. Uzabumvira muri ibyo, azaba ababangikanyije n'Imana mu mategeko kuzirura no kuziririza. Ibyo rero ni ibangikanya. Imana iragira iti:
"Bagize abamenyi babo "abayahudi n'abakristo" Imana mu cyimbo cy'Imana na Yesu mwene Maria, ntakindi bategetswe uretse gusenga "kugaragira" Imana imwe, ntayindi Mana uretse yo. Ubutagatifu ni ubwayo, iri kure y'ibyo bayibangikanya"
Qor'ani 9:31
Utegeka cyangwa utegekesha amategeko atari ay'Imana cyangwa akabona ko hari indi gahunda cyangwa amategeko biruta iby'Imana, ibi nabyo bibarwa mu ibangikanyamana.
-
Ibangikanyamana rito Ni ibangikanya rikomeye rigabanya imyemerere y'urikoze, ariko ntirimukure mu idini. Iryo bangikanya rito niryo riganisha umuntu ku bangikanya rikomeye.
Ukoze igikorwa cy'ibangikanya rito, ni nk'ukoze icyaha gisanzwe, ntabwo ibikorwa byiza uwakoze iryo bangikanya rito yakoraga biba imfabusa, ahubwo igikorwa kiba impfabusa ni icyo aba yashyizemo iryo bangikanya rito. Urugero: - Gukora igikorwa wategetswe n'Imana kandi unagamijemo kugira ngo ushimwe n'abantu nko gusari, gufunga, gutanga amaturo kugira ngo abantu bakubone banagushime. Ibyo ni ugukorera ijisho icyo gikorwa kiba ari impfabusa.
-
Kuragura no Kuraguza KURAGURA cyanwa KURAGUZA ni icyaha gikomeye cyane, kikaba kiri mu byaha ndengakamere bikaba bibarirwa mu ibangikanyamana. Imana yasezeranyije abayibangikanya n'icyo aricyo cyose ko nta mbabazi zayo bateze mu gihe bapfuye batari bicuza. Imana iragira iti:
"Ntabwo Imana ibabarira uyibangikanyije, ariko ibabarira ibindi bitari ibyo "ibangikanya" k'uwo ishatse"
Qor'ani 4:48
Intumwa y'Imana Imana iyihe amahoro n'umugisha yaravuze iti: "Uzajya kumuraguzi cyangwa k'umupfumu, akagira icyo amubaza, ntabwo azakirirwa ISWALA ze iminsi mirongo ine "40"
Intumwa y'Imana Imana iyihe amahoro n'umugisha yaravuze iti: "Uzajya kumuraguzi cyangwa umupfumu, akagira icyo amubaza, akemera ibyo amubwiye, azaba ahakanye ibyo intumwa y'Imana yahishuriwe" Mu zindi mvugo z'intumwa y'Imana, zitugaragariza ko kugana umupfumu ari icyaha ndengakamere, zikaba zitwigisha ibi bikurikira: Umupfumu n'umuraguzi ni abahakanyi hamwe n'abandi bameze nkabo, kuko bigamba ko bazi ubumenyi bw'ibyihishe. Ni icyaha ndengakamere ku bantu bajya ku bapfumu bababaza, bakanemera ibyo babwirwa nabo cyangwa ntibabyemere, kandi abakora ibyo bafite ibihano bihambaye ku Mana. Ni umuhakanyi ujya ku bapfumu maze akemera ibyo abwirwa nabo. Ntabwo byaba hamwe kwemera abapfumu no kwemera igitabo cy'Imana Qor'ani.
Ni ukubera iki imana yaziririje bikomeye kujya mu bapfumu?
Kujya mu bapfumu ni ibigaragaza ko ubagannye ataba yiringira Imana, ahubwo aba yiringira abo bapfumu yibwira ko hari icyo bamumarira mu byo Imana itamugeneye. Impamvu yindi ni uko abapfumu mu mikorere yabo baterwa inkunga na SHAY'TWANI ikaboherereza zimwe mu ngabo zayo kugira ngo zibatere inkunga. Ariko na bariya bapfumu ntabwo bagera kuri ruriya rwego keretse babanje guhakana Imana no gukora ibyaha ndengakamere, bikura ubikoze mu idini bikamugira umuhakanyi.
Kubera iki abantu bagana abapfumu?
Kutagira ukwiringira kwuzuye. Kutihanganira igeno ry'Imana. Kwibwira ko abapfumu bazi ubumenyi bw'ibyihishe Gushaka kugera ku ntego banyuzwe mu nzira z'ubusamo nko gushaka imitungo, umunezero, urukundo, kwivuza uburwayi runaka n'ibindi
KUROGA
Ni igikorwa gituma umuntu yiyegereza Shitani kugira ngo imutere inkunga. Uburozi rero ni uguhindura ikintu ukivana muri kamere yacyo. Uburozi buhindura kamere umuntu yarasanganywe, nko kuba yari muzima ubwo burozi bugatuma arwara n'ibindi.. Imana iragira iti:
"Biga kuri ayo mashitani ibituma batanya hagati y'umugabo n'umugore we, nyamara nta numwe bashobora kugira icyo batwara uretse ku bushake bw'Imana"
Qor'ani 2:102
Uburozi ni ubumenyi kandi ni umwuga kuri wawundi wahisemo ko wamubera umwuga, bukaba bufite uburyo bwigwa n'uburyo bukorwa, ariko bikaba bikorwa mu buryo bw'ibanga cyane. Ibigaragaza ko uburozi buriho
Muri Qor'ani Imana iragira iti:
"Abarozi "abapfumu" bakurikiye ibyo babwiwe n'amashitani babyitirira Sulaimani, ariko ni ukuri Sulaimani ntiyigeze ahakana, ahubwo amashitani niyo yahakanye ubwo yigishaga abantu uburozi"
Qor'ani 2:102
Na none Imana iragira iti:
"...Baroze amaso y'abantu banabatera ubwoba, maze bazana uburozi buhambaye"
Qor'ani 7:116
Na none Imana iragira iti:
"...Ntabwo umurozi ateze gukiranuka aho yava hose"
Qor'ani 20:69
Imana iragira iti:
"Unandinde n'ibibi by'abarozi bahuha mu mapfundo"
Qor'ani 113:4
Uyu murongo wa Qor'ani uravuga ku barozi bapfundika amapfundo baroga maze bakayahuhamo. Iyo rero uburozi buza kuba butabaho, ntago Imana yari gutegeka abantu kubwirinda.
Muri Sunat, Biturutse kuri AISHA Imana imwishimire yaravuze ati: "Intumwa y'Imana Imana iyihe amahoro n'umugisha yarozwe n'umugabo ukomoka mu bwoko bwa BANU ZURAY'QI witwa LABID BNI ASAM, kugeza ubwo intumwa y'Imana Imana iyihe amahoro n'umugisha yimbwiraga ko yakoze igikorwa runaka ariko atagikoze kugeza ubwo umunsi umwe yari ari iwanjye, agumya gusaba Imana ko yamukemurira icyo kibazo, intumwa y'Imana Imana iyihe amahoro n'umugisha iza kubwira AISHA Imana imwishimire iti: "Yewe AISHA waba wamenye y'uko Imana yankemuriye ikibazo nari nayisabye ko yankemurira?. Naziwe n'abagabo babiri "abamalaika" umwe yicara hafi y'umutwe undi yicara hafi y'amaguru "yari aryamye", n'uko umwe abwira mugenzi we ati: "yarozwe" Aramubaza ati: "yarozwe nande?" Aramusubiza ati: "Yarozwe n'uwitwa LABID BNI ASAM" aramubaza ati: "Ese yaba yaramurogeye muki?" Aramusubiza ati: "Yamurogeye mu gisokozo yasokoreshaga ndetse n'umusatsi wapfutse igihe yasokozaga hamwe n'imbuto zikiri ibitumbwe ku giti cy'itende" Aramubaza ati: "Hanyuma se biri he?" Aramusubiza ati: "Biri mu iriba ryitwa DHAR'WAN" Nyuma y'ibyo, intumwa y'Imana yahise ijya aho hantu, igarutse isubira kwa AISHA iramubwira iti: Amazi y'iryo riba asa nk'umuhondo ndetse n'ubushorishori bw'igiti cyaryo rimeze nk'imitwe y'amashitani. AISHA abwira intumwa y'Imana ati: "Ese waba wabisohoye?" Aramusubiza ati: "Ntabyo nakoze, njye Imana yankijije, nkaba mbona ko atari byiza ko abantu babibona kuko byababera ibigeragezo" Nyuma Intumwa y'Imana itegeka ko byatabwa mu butaka.
Biturutse kuri ABI HURAY'RA Imana imwishimire yaravuze ati: Intumwa y'Imana Imana iyihe amahoro n'umugisha yaravuze iti: "Nimwirinde ibyorezo birindwi; abasangirangendo baramubaza bati: Ni ibihe?. Arabasubiza ati: "Ibangikanyamana, kuroga, n'ibindi.." Biturutse kuri ABI MUSSA AL ASH'ARIY Imana imwishimire, Intumwa y'Imana Imana iyihe amahoro n'umugisha yaravuze iti: "Ntazinjira mu ijuru umunywi w'inzoga, uwemera uburozi n'uwaciye umuryango" Biturutse kuri IBNI MASUUD Imana imwishimire yaravuze ati: Intumwa y'Imana "MUHAMADI" Imana iyihe amahoro n'imigisha yaravuze iti: "Uzajya kumuraguzi cyangwa umurozi cyangwa umupfumu akagira icyo amubaza, akemera ibyo amubwira, azaba ahakanye ubutumwa Intumwa y'Imana "MUHAMADI" Imana imuhe amahoro n'imigisha yahishuriwe"
Kuki intumwa y'imana yarozwe?
Kurogwa kw'intumwa y'Imana gushingiye ku mpamvu ebyiri:
-
Byari kugira ngo Imana igaragaze ko intumwa y'Imana yari umuntu
-
Kwigisha abantu uburyo bwo kwivura igihe bahuye n'ikibazo nk'icyo.


c: text/html

text:
Illuminati
Ubundi Illuminati biva ku ijambo ry’ikilatini illuminatus bivuga ‘umurikiwe’ cyangwa ushagawe n'urumuri, illuminati rikaba riri mu bwinshi (pluriel, plural). Abantu bose bavuga amateka ya Illuminati bemeza ko ari agatsiko k’ibanga (secret society) kashinzwe na Adam Weishaupt wari umwarimu muri Kaminuza ya Ingolstadt muri Bavière (Bayer) mu Budage, hari tariki 1 Gicurasi 1776.
Kuvuga kuri Illuminati ni ibintu bitoroshye byasaba kwandika ibitabo kandi n’ubundi byarakozwe, ndetse bimwe na bimwe twarabisomye, cyane cyane The 13 Satanic Bloodlines of Illuminati cya Fritz Springmeier na Cosmic Trigger: the Final Secret of The Illuminati cya Robert Anton. Kugirango umenye Illuminati kandi, bisaba kuba uzi ibindi bintu byinshi byerekeranye n’udutsiko tw’ibanga (secret societies), bityo bikaba biri bunsabe kugenda nsa nk’utandukira gato ngende mvuga kuri utwo dutsiko tundi.
Uwo mugabo yari asanzwe ari mu muryango wa Freemasonry (Franc-maçonnerie) uyu ukaba ari umuryango n'ubu ukiriho, uhuza abantu batandukanye bahuriye ku ibanga ubwabo bazi bonyine, gusa ikizwi nuko badasenga Imana, ahubwo bemera uwo bita Umwubatsi Mukuru w’Isi (Le Grand Architecte de l’univers). Ibi abakristu bakaba babifata nko gusenga Shitani. Icyo twababwira nuko Freemasonry idashingiye ku idini, kuko habamo abakristu, abayisilamu n’abo mu yandi madini.

robotstxt: allowed

filter: keep


text:
Uyu mwaka wabereye abanyarwanda inzozi mbi aho bawijihije mu marira n'imiborogo kubera urupfu rwa nyakwigendera Koloneli Patrick Karegeya n'izindi mpfu zidasobanutse zakurikiyeho bikaba bigeze n'aho imirambo y'abanyarwanda isigaye ijugunywa mu nzuzi n'ibiyaga nka bya biryo bajugunyamo bagaburira amafi. Muri uru rusobe rw'inzozi mbi hiyongereyeho inkongi z'imiriro zibasiye amazu y'abaturage n'amagereza igihugu cyose ubu kikaba kigiye guhinduka umuriro Utazima twabwirwaga cyera twiga gatigisimu ko uzagibwamo gusa n'abanyabyaha naho abakiranutsi bakaboneza iy'ijuru. Umuntu akaba yakwibaza niba Imana yarasanze abanyarwanda bakora ibyaha ku isi kurusha abandi kugirango itugabize uyu muriro!
Nkuko bigenda mu buyobozi, ikintu cyose kibaye mu gihugu abiyemeje kuyobora abandi nibo bafata iyambere mu kugishakira igisubizo. Rugikubita rero, umuti watanzwe n'abategetsi b'u Rwanda kuri iyi miriro yibasiye u Rwanda yatumye benshi bumirwa bifata ku munwa. Muri macye, kuri aba bategetsi ikibahangayikishije si ukumenya igitera iyi miriro ahubwo ni ukureba uko bahangana nayo imaze kwaka; bityo rero Agatsiko kakaba karasanze ko kugira kizimyamwoto 2 kuri buri muturage byaba ari igisubizo cyiza muri iri hangana tuvuze hejuru; agatsiko kandi ntikahagarariye aho kuko kongeyeho ko buri nzu yose igomba kuba iri mu bwishingizi.
Umucuranzi Sebatunzi n'umugore we Dafroza baturukaga ku Gikongoro bamenyekanye cyane mu murya w'inanga kuva muri za mirongo itanu z'ikinyajana giheruka; hari indirimbo baririmbaga cyera yerekeye impyisi mahuma. Ngo zagiye mu muhanda zibwira ko ari uburenganzira bwazo bwo kuwugendamo nkuko abantu bawugendagamo, ikimodoka cy'abazungu kimwe cyitwaga ruvakwaya ngo kizadukamo kirazihonyora, imwe murizo ngo ijya ku ruhande iriyamira iti: " yampaye inka Bwanakweli, icyo muzize ndakizi, ni uko mutagira ikibaranga cya kindi bita INDANGAMUNTU"
Isomo rya mbere umuntu yakura muri uriya murya, ni uko Agatsiko gakomeza gushinyagurira abacuruzi n'abaturage ngo ibintu byabo biratikiye kandi bahombye burundu kubera kutagira ubwishingizi umuntu yababonamo nk'iriya mpyisi yiyambukiye ikava mu muhanda ntibwire zigenzi wazo kuva mu muhanda hakiri kare kuko utari uwazo!Irya kabiri ni uko iriya mpyisi yishimiraga urupfu rw'izindi ubwayo nta ndangamuntu yagiraga! Iby'Agatsiko nabyo niko bimeze, icya mbere iyi miriro ije nyuma y'aho za Nkomamashyi zo ku Kimihurura zitoreye itegeko ryemerera ngo abakozi ba Leta gucuruza; aba batwikirwa rero bakaba barabaye nka ziriya mpyisi batinze kumenya ko bagomba kuva munzira ngo babererekere abo bacuruzi bashya bahawe ububasha n'ubushobozi n'itegeko ry'Agatsiko.
Icya kabiri ni uko aba bo mu Gatsiko bashaka gucuruza bahatira abacuruzi n'abaturage kujya mu bwishingizi ubwabo uwagenzura neza yasanga amazu babamo atagira kizimyamwoto 2 bahatira abandi kugura kandi n'amazu bacururizamo ubwayo atari mu bwishingizi kuko bazi ko atashya kubera ko bazi neza aho inkongi ituruka nkuko iriya mpyisi y'inyaryenge n'ingome yiviriye mu muhanda kare kuko yari isobanukiwe n'ibyawo ireka zenewayo zishira, irazikwena maze irikomereza; nta washidikanya ko yari yarapanze kuziharira umuhigo wo mu cyanya yarwaniragamo nazo maze ikazishora mu rupfu, kuriyo urupfu rwazo rukaba byari ibyishimo bidanzwe!No ku Gatsiko bikaba ari uko bimeze, kuko nyuma y'iyi miriro nta munyarwanda utekereza uzongera guhirahira ngo agiye gucuruza cyangwa kubaka inzu igezweho, byose ubu bikaba bigiye kwiharirwa n'Agatsiko. Ariko Mana !
1. Kanda aha wumve ukuntu igipolisi cy'Agatsiko kibwira abaturage ko umuti w'inkongi ari ubwishingizi
2. ongera ukande aha wiyumvire ukuntu ababuze ibyabo mu nkongi ngo bagiye kwitabira gushinganisha ibyabo
NKUSI Yozefu
shikamaye.blogspot.com
Shikama ku Kuri na Demukarasi(SKUD)


text:
Ibibyimba byo mu mura (myomes/fibroids) ni indwara ikunze kwibasira abagore muri iyi minsi. Mu bitaro bya CHUK byibura abagore 3 babagwa ku munsi kubera ibyo bibyimba byo mu mura (myomes) nkuko twabitangarijwe n’Umuganga ukorera CHUK mu ishami rya gynĂ©cologie.
Iyo ndwara ikunda kwibasira abakobwa cyangwa abagore bari mu gihe umubiri wabo ushobora kubyara by’umwihariko abataragize imbyaro nyinshi, ikaba iterwa n’ imisemburo (hormones) bita "oestrogenes" iba yabaye myinshi mu mubiri.
Bimwe mu bimenyetso byayo :
Kubabara munda
kuva amaraso menshi mu gihe cy’imihango cyangwa n’ikindi gihe
Uburyo iyo ndwara ivurwa
Guhitamo uburyo ibyo bibyimba bivurwa biterwa n’ubunini bwabyo ndetse n’aho biherereye mu mura
Uburyo bukunzwe gukoreshwa ni ukubaga bagakuramo ibyo bibyimba.
Bashobora no gutanga imiti ituma bihagarara gukura ariko bikaba bishobora kugaruka.
Ingaruka za myomes
Zimwe mu ngaruka z’ibibyimba byo mu mura bitavuwe neza:
Ubugumba (3% by’impamvu zitera ubugumba ku bagore)
Gukuramo inda
Inama Muganga akugira
Kujya kwisuzumisha kwa Muganga kenshi(regular check up)
Kujya kwisuzumisha kwa muganga igihe uva amaraso menshi mu mihango kandi ukababara bidasanzwe.
Reba Video
Ibibyimba byo mu mura
Ibibyimba byo mu mura (myomes/fibroids) ni indwara ikunze kwibasira abagore muri iyi minsi. Mu bitaro bya CHUK byibura abagore 3 babagwa ku munsi kubera ibyo bibyimba byo mu mura (myomes) nkuko twabitangarijwe n’Umuganga ukorera CHUK mu ishami rya gynĂ©cologie.
at 9:05:00 AM
Labels: abagore


text:
Imiryango y’abasore n’inkumi 26 ituye mu Murenge wa Muhondo mu Karere ka Gakenke, irashyira mu majwi meya w’aka karere kubicira gahunda yo gusezerana, we akavuga ko atari we wabiteye gusa akabisabira imbabazi.
Aba baturage bavuga ko kuva mu Kwakira uyu mwaka, nta munyamabanga nshingwabikorwa w’umurenge bafite, bityo meya w’aka karere akaba ari we wagombaga kubasezeranya, gusa gahunda bahawe ikaba ipfa buri munsi.
Abaganiriye n’Izubarirashe.rw, bavuga ko kugeza ubu uretse no kuba ubukwe bwabo bwarapfuye, bamaze no kwangiza imitungo myinshi bakoresha bategura ubukwe.
Umwe muri aba baturage yagize ati “Tumaze amezi menshi nta gitifu w’umurenge dufite kuko ngo yagiye gukora ku karere. Kuva icyo gihe abasore n’inkumi bagiye bakenera gusezerana ntibabonye ubasezeranya, meya yagiye atanga gahunda, nka tariki ya 15 uku kwezi ariko birangira ushinzwe irangamimerere ku murenge atubwiye ko meya atazaboneka, icyo gihe abagombaga gusezerana ku murenge bose bari bateguye ubukwe, ariko birangira meya atabonetse tujya mu bihombo bikomeye, abari benze inzoga barazigurishije.”
Yunzemo ati “Meya Yavuze ko azaboneka tariki ya 21 Ukuboza saa saba, na bwo abantu biteguraga, mu miryango abantu baritegura, batumira ababyeyi barimo abavuye mu Ntara nko mu Mutara, Rusizi n’ahandi. Twari twatanze komande z’ibiryo bishyirwa muri sale zo twari twakodesheje, saa saba twari twageze ku murenge kuko batubwiraga ko meya akorera kuri gahunda kandi afite inama y’abaturage saa munani, gusa byarangiye nabyo bipfuye.”
Uyu muturage avuga ko ushinzwe irangamimerere ku murenge ari we wabahaga gahuda yose ya meya, ndetse akabwira ko bagomba kuza kare.
Undi muri aba baturage yakomeje agira ati “Twari twakodesheje amamodoka, saa saba ziragera turategereza, byageze saa munani nta mukozi wo ku murenge uhari, bigeze aho tubona uyu ushinzwe irangamimerere araje aratubwira ko ngo twihangana kuko meya avuze ko adahari, twahise tumubwira tuti ‘ese akubwiye ko adahari aya masaha koko?’ We yatubwiye ko yagiye mu itorero ry’igihugu, byateje umwuka mubi n’akajagari, gusa twarihanganye.”
Aba baturage bavuga ko n’ubwo basabye ko bakomeza kumutegereza, babwiwe ko meya ataboneka ahubwo bagomba gutaha bakazashaka undi munsi.
Bimwe mu bibazo bikomeye bavuga ko bahuye na byo, birimo gutakaza amafaranga menshi, kuba ubukwe bumaze igihe busubikwa kandi hari abatumirwa baba bavuye mu ntara, no kuba amatorero aba basengeramo adashobora kwemera kubasezeranya mu gihe batasezerana ku murenge.
Meya arasaba imbabazi ariko amakosa akayivanaho
Meya w’aka karere ushyirwa mu majwi we arahakana kubicira ubukwe, ahubwo akavuga ko byatewe n’uko ushinzwe irangamimerere muri uyu murenge ngo yashyiragaho gahunda yo gusezerana atamubwiye.
Mu kiganiro yahaye Izubarirashe.rw, Meya Nzamwita Deogratias yagize ati “Tuzabasezeranya ku wa gatatu, gusa habaye ikibazo kuko njye navuganye n’uyu muyobozi mbere y’umushyikirano ko tuzabasezeranya nyuma yawo, we ahita ashyiraho itariki atambwiye, kandi uwo munsi nagiye mu wundi murenge, habayeho kutumvikana, abaturage turabihanganisha tubabwira ko mu minsi iri imbere turi bube twabahaye undi gitifu, ntabwo twabarangaranye.”
Yunzemo ati “Rwose nta bushake bukeya bwabaye, ni uko habaye kutumvikana, turabibasabira imbabazi.”
Aba baturage bo bavuga ko kutumvikana hagati y’aba bayobozi, ari byo byabareye ibihombo bavuga ko bikomeye mu miryango y’abagiye kuzabana.
Indi nkuru wasoma:
Uko Meya wa Gakenke yiteguye kuzajya kwa Perezida wa Repubulika atatse uruhushya


text:
by http://urukundo.info
Bamwe mu rubyiruko rutandukanye rufite abakunzi ruravuga ko muri iyi minsi isoza umwaka baba bashishikajwe no gushakira abakunzi babo impamno z’iminsi mikuru isoza umwaka.
Abaganiriye na IGIHE bemeza ko umuntu utatanze impano muri iyi minsi isoza umwaka nta gaciro kanini umukunzi we amuha kuburyo bishobora no kuba intandaro yo gutandukana.
Kayumba Philipe w’imyaka 28 we avuga ko buri gihe mu mpera z’umwaka ashakira impano zitandukanye umukunzi we mu rwego rwo gutinya ko hari abandi basore bazimushukisha bikamuviramo gutana.
Yagize ati “Ni ngombwa gushaka impano izo ari zo zose zo guha umukunzi wanjye buri gihe iyo turi gusoza umwaka kuko arazikunda kandi ntazimuhaye yazihabwa n’abandi bigatuma atangira kuntendeka.”
Kalimba Debora nawe yemeza ko muri iyi minsi aba atekereza impano nziza yazaha umukunzi we.
Yagize ati “ Buriya impano ni ikintu cya mbere cyongera urukundo mu bakundana ni nayo mpamvu buri gihe nshakira impano umukunzi wanjye ku munsi wa Noheli ‘Ubunani bitewe n’uko nziko hari icyo bimwongerera mu rukundo rwe na njye.”
Akomeza uvuga ko kenshi na kenshi iyo umutu atagenera umukunzi we impano zitandukanye muri iyi minsi hari igihe yisanga baramumujyanye.
Yagize ati “None se urumva iyo udahaye umukunzi wawe impano byitwa ko ari wowe mukundana nyuma akayihwa n’undi, wumva yakomeza kugukunda nk’uko yagukundaga cyangwa ahita atangira gutekereza no kuri uriya uyimuhaye?”.
Aba twaganiriye bavuga ko izi mpano buri gihe bazitanga kuko bazi ko bituma abo bakunda bakomeza kubona ko bitaweho. Ngo mu minsi mikuru ariko, abantu benshi baratanga kandi bakakira impano, ku buryo abatazibonye bakeka ko byarangiye, uwaba hafi y’utahawe impano, bikaba byamworohera kuyimukuruza.


text:
Abahungu benshi bibaza impamvu abakobwa batabakunda cyangwa ngo babirukeho, nyamara hari abandi usanga inkumi zibirukaho ndetse bafite igikundiro cyane kuburyo byifuzwa na buri wese.
Dore bimwe mubyo wakora kugirango ugire igikundiro
Kwambara neza
Niba ushaka ko abakobwa bagukunda gerageza kwambara neza no guhora ukeye ahantu hose, kuko abakobwa benshi bakunda umuhungu wambara neza kandi akanabigendera.
Abakobwa bakunda abahungu biyubaha Kwiyubaha
Niba utiyubaha ntabwo abakobwa(...)
Abahungu benshi bibaza impamvu abakobwa batabakunda cyangwa ngo babirukeho, nyamara hari abandi usanga inkumi zibirukaho ndetse bafite igikundiro cyane kuburyo byifuzwa na buri wese.
Dore bimwe mubyo wakora kugirango ugire igikundiro
Kwambara neza
Niba ushaka ko abakobwa bagukunda gerageza kwambara neza no guhora ukeye ahantu hose, kuko abakobwa benshi bakunda umuhungu wambara neza kandi akanabigendera.
Abakobwa bakunda abahungu biyubaha
Kwiyubaha
Niba utiyubaha ntabwo abakobwa bashobora kugukunda kabone n’ iyo waba wambara neza bingana gute, kuko bakunda umuhungu wiyubaha utavuga ibigambo byinshi cyangwa ngo akore ibikorwa bigayitse mu bantu.
Gukunda akazi
Abakobwa bose ntibakunda umuhungu udakora kuko bavuga ko ntacyo ashobora kukumarira nawe ubwe nta gitekerezo afite cyo kwiteza imbere, nibwo usanga abahungu birirwa mu rugo ntakazi basuzugurwa cyane, n’ iyo yaba afite uburanga ugasanga ntagikundiro cy’ abakobwa agira.
Kutajarajara
Abakobwa benshi banga umuhungu ujarajara mu bakobwa ndetse bakanavuga ko ari indaya kuko abakobwa bose abageraho abasaba urukundo. Iyo rero wirinze ibi bituma ugira igikundiro ku bakobwa kuko baba babona uzi ibyo ukora kandi udakina mu rukundo.
Kutiyemera
Abakobwa bakunda umuhungu uvugisha ukuri utiyemera mu bikorwa cyangwa mu mivugire ye. Iyo rero izi ngeso umuhungu atazigira bituma abakobwa bamukunda cyane ndetse bakanabimwereka kuko baba bumva ko ari inyangamugayo mu rukundo.
Kudahubuka
Umuhungu utajya uhubuka cyangwa ngo ahuzagurike mubyo akora bimutera kugira igikundiro aho ari hose, kuko abakobwa bose baba bamwifuza ko yababera inshuti, kandi koko nibyo usanga umuhungu udahuzagurika ntawe utamwifuza.
Yanditswe na Niyomugabo/Muhabura.rw
uzanatubwire akamaro koguter finger nibabyafasha abasohora vuba


text:
Dusabimana Hértien, umwe mu bahanzi babarizwa mu itsinda rya “Strong Voice” uheruka gukora ubukwe na Samantha asanga abayeho neza kurusha uko yari ameze akiri ingaragu.
Mu kiganiro n’ikinyamakuru Izuba Rirashe yavuze ko iyo ukiri ingaragagu usanga ukora ibyo wishakiye nko, gutaha mu gicuku n’ibindi, ariko iyo umaze kuba umutware w’urugo ibyo byose urabyibagirwa ati “imibereho y’umusore itandukanye n’iy’uwamaze gushaka.”
Aha yerekanaga ko yamaze kuba umutware kuko yambaye impeta (Ifoto/Kagiraneza.O)
Akomeza agira ati “iyo uri umusore uba wigenga, ariko iyo wabaye umutware w’urugo uba ufite inshingano nyinshi”.
Aha yatanze urugero ku muntu ukiri ingaragu ushobora gutaha saa cyenda za buri z’ijoro, ariko iyo uri umutware w’urugo utaha kare kugira ngo ujye kubaka urugo , urebe uko abana na nyina biriwe n’ibindi.”
Nk’uko akomeza abivuga, ngo usibye kuba badahuje imibereho n’imigisha babona si imwe. Uyu muhanzi yakomeje agira “ubuzima ku isi ni bumwe, ariko iyo uri umusore uba ufite inzira ugenderamo n’iyo uri umutware w’urugo uba ufite ibintu byinshi ugombaga kwitaho”.
Strong Voice ni itsinda ry’abavandimwe baririmba mu njyana ya Reggae, rizwi mu ndirimbo nka:Amahoro, Ukuri n’zindi.


text:
Abaturage 313 baravuga ko Kubwimana Chrysologue wahoze ari Senateri yabambuye amafaranga asaga miliyoni 39 nyuma yo kumugemurira ikawa mu nganda ze.
Amafaranga yose Kubwimana asabwa kwishyura aba baturage ni 39 345 830.
Aba baturage bo mu Murenge wa Boneza mu Karere ka Rutsiro, bavuga bagemuriye ikawa uruganda Kinunu Agropressessing ku musaruro wabo w’igihembwe cya 2014-2015 ariko ngo kugeza ubu ntibarishyurwa.
Umwe mu bishyuza aya mafaranga witwa Ntawukiruwabo Yohani yabwiye Izuba Rirashe ko gutinda kwishyurwa byatumye asabwa kwizirika umukanda kuko ngo atagipfa kubona uko yishyura ibintu bimwe na bimwe.
Yagize ati “Ubu kubona minerval y’abana birakomeye, nta mituweli ntitukiyishyura kuko nta handi dukura amafaranga hatari mu ikawa. Turashaka kwegera ubuyobozi ngo batugire inama ku cyo twakora turebe niba byaba ngombwa ko twitabaza ubutabera.”
Uyu musaza avuga ko bamwe muri bagenzi bafitiye imyenda za banki ku buryo imitungo yabo ishobora gutezwa cyamunara niba batishyuwe, kandi ngo nta gihe kizwi bazishyurirwaho kuko ngo Kubwimana aherutse kwisobanura kuri radiyo imwe ko ari gushakisha amafaranga ngo abishyure ariko ntiyatanga igihe ntarengwa.
Mu ibaruwa umuyobozi wa Koperative SOCOR ltd, Gatali Gilbert yandikiye Umuyobozi w’Ikigo cy’Igihugu gishinzwe kohereza hanze ibikomoka ku buhinzi (NAEB), asaba ubufasha kuri iki kibazo ngo babashe kwitegura kwakira umusaruro wa 2016.
Iyi baruwa ikinyamakuru Izuba Rirashe gifitiye kopi igaragaza ko byamenyeshejwe inzego zitandukanye z’ubuyobozi zirimo na Minisiteri y’Ubutegetsi bw’Igihugu.
Umunyamabanga Nshingwabikorwa w’Umurenge wa Boneza, Butasi Jean Herman yandikiye ibaruwa Kubwimana tariki 16 Nyakanga 2015 amwibutsa kwihutira kwishyura abaturage afitiye umwenda ndetse ngo yari yiyemeje kutarenza ukwezi kwa Kanama.
Butasi yagize ati “Duherutse kumuhamagara atubwira ko hari urubanza yatsinze ategereje ko abacamanza bava mu kiruhuko agateza kashe mpuruza akabona kwishyura. Nakomeza kunangira tuzagira inama abaturage ko bamurega.”
Uyu muyobozi avuga ko icyo bari gukora ari ugukomeza kumushyiraho igitutu kuko ngo bigaragara ko abaturage bahangayitse.
Kubwimana yatinze kwishyura kubera imanza afitanye na SOCOR Ltd
Nubwo Kubwimana yemera ko azishyura aya mafaranga, kuba yaratinze kwishyura ni uko ngo hari imanza zitararangizwa afitanye n’abafatanyabikorwa be, aho avuga ko yabatsinze ubu ategereje kashe mpuruza bityo ngo nyuma azatangire kwishyura.
Kubwimana yabwiye Izuba Rirashe ati “Mu 2011 jye n’umuhungu wanjye twafatanyije n’indi kompanyi yitwa KZ Noir Maurice tuvamo ikitwa SOCOR Ltd, ariko nyuma nkajya mbona amafaranga arava kuri konti yacu ajya kuri konti z’abakeba. Ubwo bansobanuriraga ko ngo no muri abo bakeba dukora umurimo umwe bafitemo imigabane. Ibyo sinabyemeye.”
Uyu musaza uri mu kiruhuko cy’izabukuru avuga ko byagezeho we n’umugore we bashyira itangazo ku nganda ko abo bafatanyabikorwa batakemerewe kwijira mu nganda zabo.
Muri Gashyantare uyu mwaka, nyuma y’aho abaturage bamaze kugemura ikawa zigera kuri toni 39, aba bafatanyabikorwa baje gufunga uru ruganda rwa Kinunu Agroprocessing bavuga ko babiherewe uburenganzira n’umucamanza nubwo Kubwimana avuga ko atari byo.
Kuva ubwo ngo baramuhombeje kuko atazi neza niba izi kawa zikiri nzima akaba anateganya kubageza mu nkiko.
Kugeza ubu iki kibazo ntikirarangira nubwo harimo kuvuguruzanya kw’impande kireba, ariko ngo Kubwimana asanga hari abagamije kumuharabika kandi banamwita ko ari Senateri kandi yarashoje ikivi, dore ko anagaragaza icyamuteye kutishyura aba baturage avuga ko ari bene wabo kuko ngo ari ho akomoka ndetse yamye abana neza na bo.


text:
ISOMO RYA MBERE
Umuhanuzi Izayi (Iz 49, 14-15)
14Siyoni yaravugaga iti «Uhoraho yarantereranye,Nyagasani yaranyibagiwe.» 15Mbese ye, umugore yakwibagirwa umwana yonsa? Ese yaburira impuhwe umwana yibyariye? Kabone n’aho we yarengwaho, jyewe sinzigera nkwibagirwa. Uwo ni Uhoraho, Umushoborabyose ubivuze.
ZABURI (Zab 62 (61), 2-3, 8,9)
Inyik/ Imbere y’Imana yonyine,
umutima wanjye ni ho ugubwa neza.
Imbere y’Imana yonyine,
umutima wanjye ni ho ugubwa neza,
agakiza kanjye ni yo gakomokaho.
Ni yo yonyine rutare rwanjye n’agakiza kanjye,
ni yo buhungiro butavogerwa: sinteze guhungabana.
Agakiza kanjye n’ishema ryanjye mbikesha Imana,
ni yo rutare rudahangarwa n’ubuhungiro bwanjye.
Rubanda mwese nimuyiringire igihe cyose,
muyibwire ikibari ku mutima,
rwose lmana ni yo buhungiro bwacu!
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyakorinti (1Kor 4, 1-5)
Bavandimwe, 1buri wese rero natubonemo abagaragu ba Kristu n’abagabuzi b’amabanga y’Imana. 2Kandi icyo abagabuzi batezweho si ikindi kindi atari ukuba indahemuka. 3Jyeweho sintewe inkeke n’uko mwancira urubanza, cyangwa ko narucirwa n’urukiko rw’abantu, ndetse nanjye ubwanjye sindwicira. 4Nyamara n’ubwo nta kibi niyumva mu mutima, ibyo si byo bingira umwere; Nyagasani wenyine ni we uncira urubanza. 5Namwe rero ntimugace imanza igihe kitaragera, mutegereze ko Nyagasani azaza agashyira ahabona ibihishwe mu mwijima, akanatangaza ibyo umutima ubundikiye. Ubwo ni bwo Imana izaha buri wese ishimwe rimukwiye.
IBANGONDIRIMBO RIBANZIRIZA IVANJILI
Alleluya Alleluya.
Mbere na mbere nimuharanire Ingoma y’Imana,
Naho ibindi byose muzabigerekerwaho.
Alleluya.
IVANJILI
Matayo (Mt 6,24-34)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 24«Nta wushobora gukorera ba shebuja babiri: azanga umwe akunde undi, cyangwa azibanda kuri umwe asuzugure undi. Ntimushobora gukorera Imana na Bintu.
25Ni cyo gituma mbabwira nti ‘Mwihagarikwa imitima n’uko muzamera, ari ku bibatunga cyangwa ku byo muzambika umubiri wanyu.’ Ubugingo se ntiburuta ibyo kurya? Umubiri se wo nturuta umwambaro? 26Nimurebe inyoni zo mu kirere: ntizibiba; ntizisarura, ntizihunika mu bigega, nyamara So wo mu ijuru arazigaburira! Mwebwe se ntimuzitambukije agaciro? 27Ni nde muri mwe n’aho yahagarika umutima ate, washobora kugira icyo yongera ku bugingo bwe? 28Imyambaro yo yabahagarikira iki umutima? Nimwitegereze indabo zo mu gasozi uko zikura: ntiziruha, ntiziboha. 29Nyamara rero ndababwira ko na Salomoni mu bukire bwe bwose, atigeze yambara nka rumwe muri zo. 30Niba Imana yambika ityo icyatsi cyo mu murima kiriho none, ejo kikazatabwa mu muriro; mwe ntizabarengerezaho mwa bemera gato mwe? 31Mwibunza rero imitima muvuga ngo ‘Tuzarya iki? Tuzanywa iki? Tuzambara iki?’ 32Ni ibyo byose abanyamahanga bahihibikanira. So wo mu ijuru azi ko ibyo byose mubikeneye. 33Ahubwo mbere na mbere nimuharanire Ingoma n’ubutungane bwayo, naho ibindi byose muzabigerekerwaho. 34Mwiterwa impagarara n’iby’ejo: umunsi w’ejo uzazana impagarara zawo. Umuruho wa buri munsi urahagije.»


text:
Kumara igihe kinini aho bisukurira
Aho bisukurira mvuga aha si muri douche gusa. Hari igihe ijya kubona ukabona nk’ahantu habereye ibirori, abakobwa 4 barahagurutse bagana aho za toilettes ziri. Ikiba cyibajyanye si ikindi ni ukuganira igihe gishobora no kugera ku minota 10.Muri icyo gihe kandi iyo harimo indorerwamo banyuzamo bakongra kwisiga, ibi byo bikaba byatuma banibagirwa icyabazanye (ibirori) neza neza.
Ibi bijyana no gutinda mu nzu bitegura mbere yo kujya ahantu, ibi bikaba byarabaye intandaro y’imvugo ngo « gutinda mu nzu nk’abagore ». Iyi si jye uyihimbye navutse nyisanga, kandi ibyo aribyo byose nzapfa nyisige…
Kutagira icyo bibagirwa (inzika)
Ubundi bivugwa ko abagabo bakunda kwibagirwa cyane kandi nibyo pe ! Umugabo yibagirwa kugeza kuri anniversaire y’umugore cyangwa iy’umwana yibyariye…Gusa abagore n’abakobwa barangwa no kutibagirwa na rimwe, keretse rimwe na rimwe nibwo banyuzamo bakibagirwa ibyiza.
Nahubundi niba ugiranye ikibazo n’umuntu w’igitsina gore, n’iyo mwakwiyunga mute azacunga ikindi gihe abikwibutse nk’aho bikiba ako kanya, ukubitwe n’inkuba ! Nyamara iyo ari kukwibutsa ikibi waba warigeze gukora, ibyiza wakoze aba afashe nk’aho nta byabaye, ugasanga ibi bituma abagabo bumirwa. Umugabo ubigira nawe ahita agereranywa n’abagore…
Gukora ibintu byinshi icyarimwe
Ubusanzwe abagabo barangwa no gukora ikintu kimwe bakivaho bakajya ku kindi (si bose ariko). Niba ari ukureba match, aricara ayirebe nirangira ajye mu bindi cyangwa arebe ibindi. Ku mugore cyangwa umukobwa ho rwose siko bimeze, kuko azareba film, yumve Urunana, ahe umwana ibere, akarange mu gikoni, telefoni iri ku gutwi, bari kumusuka…byose mu gihe kimwe. Hari igihe abikora ari ku kazi noneho waza gusaba serivise akakureba nk’icyo intuze igize...
Uburyo bwo kwakira ibintu
Ubundi iyo umugabo ahuye n’ikibazo aricara agatekereza agashakisha igisubizo. Utitwara gutyo ntiyitwa umugabo. Ku bagore ho rero, niba adasakuje, ararira cyangwa abikore byombi. Ibi bituma ibisubizo bitaboneka, ahubwo ibibazo akaba aribyo byiyongera…gusa nyine ibi kimwe n’ibindi ntibyashyirwa ku bagore bose, ariko bamwe kandi benshi niko babikora.
Uburyo bwo kuganira
Muri iki gihe bisa nko kurengera kuvuga ko abagore bagira amagambo kuko n’abagabo bamwe barayagira. Gusa abagore bo ubwabo iyo babonye umuntu w’igitsina gabo uvuga cyane baravuga ngo « mbega umugabo, avuga nk’abagore ! », bishatse kuvuga ko nabo ibyo babyemera.
Muri make rero, abagore cyangwa abakobwa hagati yabo bazi ko bavuga ku kintu bakagitindaho, batitaye ku kuri kwacyo cyangwa ku mwanya bamara bakivuga. Gusa aha ntiwabatandukanya n’abagabo b’iki gihe bashobora kumara amasaha 3 bavuga inkuru za shampiyona z’i Burayi, bamwe bakarinda banarwana ku makipe atanabazi...
Ishyari
Abakobwa cyangwa abagore hagati yabo barangwa no guhangana gutangaje, ku buryo umusore cyangwa umugabo yabigwamo. Niba uri umugabo, mu gihe uri kugendana n’umugore wa we (cyangwa umukobwa w’inshuti yawe niba uri umusore) uzajye ureba uburyo abandi bakobwa cyangwa abagore bamureba, uzasobanukirwa impamvu nanditse ibi...
Ntizimbye mu magambo rero, uburinganire bwabaho bwagira, ntibuzakuraho ko ibyo abagore n’abagabo bakunda cyangwa bakora bizahora ntaho bihuriye. Uko guhabana gushobora kuba kwiza kuko kwatuma abantu babiri buzuzanya (complementary), ariko gushobora no kuba intandaro yo kubana nabi no kutumvikana.
Reba Video
Utuntu Tudasanzwe Abagore Bihariye Dutangaza Abagabo
Kumara igihe kinini aho bisukurira
at 1:29:00 PM


text:
K Rollz ni umuhanzi uririmba mu njyana ya Hip Hop na Pop. Nyuma y’imyaka igera ku 8 amaze atangiye muzika, kuri ubu ngo intego ye ni ukumenyekanisha muzika ku rwego mpuzamahanga.
K Rollz yavukiye mu Rwanda ariko afite umwaka umwe nibwo yagiye kuba muri Leta Zunze Ubumwe za Amerika hamwe n’ababyeyi be. Babanje kuba muri Chicago nyuma baza kwimukira muri Detroit. Yagarutse mu Rwanda muri 2010.
Muri 2007 nibwo uyu muhanzi ukiri muto yatangiye gukora muzika abifatanya n’amasomo ye. Kugeza ubu amaze kugira indirimbo z’amajwi 7.’Not now’ niyo ndirimbo ya mbere yakoreye amashusho muri Nzeli 2015.
K Rollz atangaza ko impamvu yatinze gukora amashusho ya zimwe mu ndirimbo afite byatewe n’amasomo. Ati “ Amasomo ntiyatumaga mbona umwanya uhagije wo gufata amashusho . Nyuma ya Not now nzakomeza no gushyira hanze andi mashusho anyuranye.”
Abajijwe intego afite n’icyerekezo cya muzika ye, K Rollz yagize ati “ Ndashaka ko u Rwanda rumenyekana ku rwego mpuzamahanga. Iri navuga ko ari itangiriro.” Rollz avuga ko ikizamufasha kubigeraho ari impano ye azakomeza kwagura uko iminsi yicuma ndetse akaba afite n’ubundi buryo bwinshi azakoresha butuma indirimbo ze zimenyakana. Ati “ Mfite uburyo bufatika nashyizeho nzakoresha ntahita mvuga aka kanya ahubwo icyo nshaka ni ugushyira imbere ibikorwa nzagaragariza abakunzi ba muzika yanjye.”
K Rollz avuga ko kwandika indirimbo mu cyongereza aribyo bimworohera, bityo ko aricyo azakomeza kuririmbamo no kwandikamo indirimbo ze. Mama we umubyara niwe umufasha mu bigendanye n’ubushobozi ndetse kuri ubu akaba yaramaze gushinga Label ye ku giti cye yise K’City.
REBA HANO VIDEO Y’INDIRIMBO "ONE TIME":


text:
Bimwe mu biranga ba Donata
Donata ni umuntu wiyegereza abandi mu gihe afite ibibazo, akagerageza gushaka ikintu cyamuhuza kugira ngo abyiyibagize.
Iyo ari mu bibazo usanga aribwo yiyegereje abantu cyane kurenza iyo ari mu bihe byiza.
Donata ni umuntu usanga atuje, udasamara ariko kandi wikunda, ushobora no kugaragaza agasuzuguro rimwe na rimwe.
Ni umuntu udapfa kwemera, muri we ahorana gushidikanya no gushaka guhinyuza ngo arebe ko ibyo abwiwe aribyo.
Mu ishuri aba ari umuhanga ariko ntakunda gusobanurira abandi mu gihe cy’amasomo, kubera kwikunda cyane usanga akora gahunda ze wenyine.
Iyo hari icyo agukeneyeho akwikundishaho cyane ariko iyo birangiye ntiwongera kumubona.


text:
Mana yanjye, Butatu Butagatifu nsenga, mumfashe niyibagirwe rwose, kugirango niturire muri mwebwe, ntanyeganyega, ntuje nk’aho roho yanjye yaba yarageze mu buzima buhoraho. Ntihagire igihungabanya amahoro yanje, cyangwa igituma mbavamo, mwebwe indahungabana negamiye, ahubwo buri munota unjyane kure ncengere mu mayobera yanyu. Mutuze mu mahoro roho yanjye, muyigire ijuru ryanyu, muhature nk’ikambere muhitamo kwibera, aho muruhukira mwishimye. Sinzagire ubwo mpabasiga na rimwe mwenyine, ahubwo nzajye mpaba wese, ndi maso mu kwemera, jye wese mbasenga kandi niyeguriye igikorwa cyanyu cyo kurema bushya.
Kristu nkunda, wabambwe kubera gukunda, nashakaga kukubera umugeni unyuze umutima wawe, nashakaga kugukunda… byageza gupfa ! Ariko nzi intege nke zanjye, none ndagusabye ko wambera igishura nifurebyemo, uhe roho yanjye imisusure nk’iya We. Nkurohamemo, unsendere nk’umwuzure, abe ari wowe uba muri jye, kugira ngo ubuzima bwanjye buhinduke indorerwamo y’ubwawe. Uze muri jye nk’Umuramya-Mana, Umutangacyiru n’Umukiza.
Jambo Uhoraho, Mvugo y’Iana yanjye, ndashaka kubaho ubuzima bwanjye bwose nguteze amatwi, ndashaka kukubera umwigishwa, ngo menye byose ari wowe ubinyigishije.
Hanyuma , ninyura mu icura burindi, mu ntege nke, ntacyo mfite nsigaye amara masa, ndashaka kuguma nguhanze amaso no kwigumira mu rumuri rwawe. Zuba nikundira, rasa umutima wanjye ntwarwe wese noye kuzigera nsohoka mu mucyo wawe. Muriro ugurumana ntuzimate, Roho w’urukundo sesekara muri jye, kugira ngo mu mutima wnjye haberemo ukwigira umuntu kwa Jambo. Mubere ubumuntu bw’ikirenga yongere gukoreramo amayobera ye. Nawe Mana Data, ca bugufi wite k’uwo waremye, ni intamenyekana y’umukene ; mutwikire mu gicu cyawe, muri we ubonemo uwo ukunda wagishishirijemo ibyishimo byawe byose.
Butatu nikundira, mwebwe mukiro wanjye gusa, mahirwe yanyje, bwihugiko buhoraho nikingamo, nyanja ndahezwa mburiramo, mbiyeguriye wese nk’umuhigo wanyu. Muntakaremo, nanjye mbatakaremo, mu gihe ntegereje kuzaza kurangamira ubukuru bwanyu bw’indaherahezwa.


text:
Amaze imyaka 16 agurisha indabo abakundanye ariko we ntiyaziha umugore we
Ntihabose Vincent w’imyaka 47 y’amavuko umaze imyaka 16 acuruza indabo mu Murenge wa Nyarugenge mu Mujyi wa Kigali, yemeranya n’abagurira abakunzi babo indabo cyane cyane ku munsi w’abakundanye wizihizwa ku itariki ya 14 Gashyantare ariko we yemeza ko adashobora kuziha umukunzi we.
Ntihabose Vincent w’imyaka 47 y’amavuko umaze imyaka 16 acuruza indabo mu Murenge wa Nyarugenge mu Mujyi wa Kigali, yemeranya n’abagurira abakunzi babo indabo cyane cyane ku munsi w’abakundanye wizihizwa ku itariki ya 14 Gashyantare ariko we yemeza ko adashobora kuziha umukunzi we.
Ku myaka 47 afite ngo ngo ntashobora guha umugore we impano y’indabo ku munsi w’abakundanye nk’uko yabigaragaje ubwo yaganiraga na IGIHE ku munsi yazihaga abakundanye bitegura abakunzi babo kuri Saint Valentin.
Yagize ati “Ku myaka dufite ntabwo indabo ari yo mpano namuha nubwo nzicuruza; nshobora kumusohokana n’abana hanyuma nkagira n’akandi namugurira.”
Yakomeje avuga ko ubwo ari bwo buryo abona bujyanye n’imyaka bagezemo, kandi ko umunsi w’abakundanye awuha agaciro nubwo akunda umufasha we uko bukeye n’uko bwihe.
Ati “Uyu ni umunsi mpa agaciro cyane, yego tuba tumaze gukura, ariko uko dukura niko urukundo ruba rukura, ni yo mpamvu nywuha agaciro cyane nubwo n’indi minsi tuba dukandana.”
Twizerimana Elizaphane w’imyaka 21 utuye mu Nyakabanda mu Karere ka Nyrugenge , yavuze ko impano yateguriye umukunzi we ari agakufi keza, yemeza ko urukundo rwabo ruzakomeza kugeza aho bazarushinga.
Bamwe mu babyeyi bakuze uyu munsi bo ntibawuha agaciro bumva ko ureba abakiri bato aho bamwe banababazwa n’uko wumviswe nabi m rubyiruko ukaba ukorwamo ubusambanyi kurusha kuwuha agaciro nyiir’izina.
Uyu munsi witiriwe Saint Valentin wakomotse ku mupadiri w’Umuromani, Valentin, wabayeho mu gihe cy’Umwami w’Abami, Claudius II ahagana mu myaka ya 269 na 273 nyuma y’ivuka rya Yezu Kirisitu, akicwa ahowe urukundo.
Uyu munsi wizihizwa kuya 14 Gashyantare buri mwaka bikaba bivugwa ko abakundana ku Isi hose bahana impano zitandukanye zigera kuri miliyari n’igice 83.6% akaba ari abagore baziha abo bakunda.
Mudandi Frank
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
1. Gukunda umugore we
Kubemera Imana iri ni itegeko Imana yahaye umugabo ryo gukunda umugore we. Urwo rukundo ntirugomba gusubira inyuma, kugira ngo n’abana bazabyara bazavukire mu rukundo.
2. Kutabeshya umugore
Umugabo agomba guhora aharanira kubwiza umugore we ukuri. Hari abagabo bavuga ko ukuri kose atari byiza kukubwira umugore, ariko kandi ingaruka ziva muri uko kubeshya zibageraho bombi umugore n’umugabo. Byaba byiza umugabo abyirinze.
3. Kumenya gusaba imbabazi
Umugabo akwiye kumenya gusaba imbabazi umugore we, ntiyihagarareho mu makosa kuko ntibyubaka, gusaba imbabazi nta kindi bisaba usibye kwicisha bugufi ukemera amakosa.
4. Kugirira icyizere umugore
Ese ubundi utizeye uwo mwashakanye wakwizera nde ? Iyo umugabo afitiye icyizere umugore we, nawe aramwizera kuko aba abona ko atamubeshya ndetse anamufitiye icyizere, iyo hatangiye kuzamo kubeshyana icyizere kirayoyoka.
5. Gufata umugore nk’umufasha
Iyo umugabo yiyemeje gushaka umugore ni uko aba yabonye ko atihagije akeneye umufasha. Uyu mufasha rero akwiye gufatwa neza nta mpamvu yo kumufata nk’igikoresho umubuza uburenganzira bwe. Ikindi ni uko bagomba gufatanya imirimo yo mu rugo.
6. Kwita ku rugo
Umugabo afite inshingano zo kwita ku rugo. Umugabo agomba kumenya uko urugo rwe rwifashe ntabiharire umugore gusa, akamenya kuruhahira, akarubamo akamenya uko abana bameze (niba ubafite) akita ku burere bwabo kuko uburere bw’abana bureba ababyeyi bombi.
7. Gushyira hamwe n’umugore
Umugabo n’umugore bakwiye gushyira hamwe kuko baba barabaye umwe. Ni byiza bagiye babanza kujya inama yimikoreshereze y’amafaranga cyangwa n’ibindi byose bikorwa mu rugo.
8. Kugisha inama umugore
Iyi nama iruzuzanya n’inama ya 7 kuko umugabo ushyize hamwe n’umugore we bajya inama. Ikajyana kandi n’inama ya 4, kuko iyo ufitiye umugore icyizere kumugisha inama biroroha kuko uba uziko ari bugufashe aguha inama nzima itakugirira nabi. Ntibibujijwe ko umugabo ashobora kugisha inama izindi nshuti, ariko mu gufata icyemezo, akwiriye kujya inama n’umugore bakarebera hamwe igikwiriye.
9. Kwirinda guhararukwa umugore we
Abagabo bakunda kwinubira impinduka ziba ku bagore babo cyane cyane iyo bamaze kubyara. Aho usanga abagore benshi babyibuha bakava kuri taille, Umugabo akwiye gukunda umugore we uko byagenda kose, izo mpinduka z’umubiri, ntizikwiriye guhungabanya urukundo rwanyu.
10. Gukunda umuryango
Umugabo agomba gukunda umuryango we (umugore we n’abana) ndetse n’umuryango w’umugore we akawufata nk’uwe kuko baba barabaye umuryango umwe. Agomba kuba umuhuza w’imiryango yombi. Ntakwiye gutiza umurindi abashaka gusenya imiryango.
Inama ni nyinshi zirenga icumi, nawe hari izindi watanga nyuma y’izi. Gusa ikigamijwe hano ni ukubungabunga ubusugire bw’ingo zacu, kandi nta bundi buhanga dukeneye gukoresha keretse kugira urukundo nirwo rwubaka umuryango ugakomera, kuko urukundo rukubiyemo ibi byose.
Source : agasaro.com
Reba Video
Ibintu 10 umugabo yakora ngo urugo rwe ruhorane amahoro n’umutuzo
1. Gukunda umugore we
at 7:39:00 AM
Labels: urukundo


text:
Ubwo Mineduc yagezaga kuri Komisiyo y’Ingengo y’Imari n’Umutungo by’Igihugu mu Nteko Ishinga Amategeko, imbanzirizamushinga y’ingengo y’imari ikeneye mu mwaka wa 2017/2018, Umunyamabanga wa Leta muri iyo minisiteri ushinzwe amashuri abanza n’ayisumbuye, Isaac Munyakazi, yavuze ko muri gahunda yo kubaka hazibandwa ku mashuri ameze nabi.
Yagize ati “Muri gahunda yo kubaka amashuri, iyi ngengo y’imari yatekerejwe ku mashuri ameze nabi cyane n’ahanyanyaza. Twabitekerejeho ariko duha uburemere ashaje cyane, aho twakumva n’uyu munsi imvura yabaye nyinshi amashuri akaba yagwa ku bana bacu; aho nta mahitamo dufite, ni menshi hirya no hino mu gihugu, tugomba kugira icyo dukora kugira ngo ayo mashuri tuyavaneho mu gihe dutekereza gusana andi.”
Mineduc ivuga ko yateganyaga ko ibyumba by’amashuri 4023 byagombaga gusimburwa cyangwa bikavugururwa mu myaka ibiri. Ariko kuko ngo amafaranga yose atahita abonekera rimwe biyemeje kuba hakozwe ibigera ku 3676.
Kugeza ubu haracyari uturere dufite abanyeshuri bagikora ingendo ndende bajya ku mashuri cyane muri Nyagatare na Gatsibo, mu Ntara y’u Burasirazuba; Mineduc ikavuga ko ho izahubaka amashuri mashya azayitwara nibura miliyari ebyiri.
Perezida wa Komisiyo y’ingengo y’imari n’umutungo by’igihugu mu Nteko Ishinga Amategeko, Depite Mukayuhi Rwaka Constance, yabajije niba nta baterankunga Mineduc ishobora kubona ku buryo ibyo bikorwa byose yabitega amaso ku ngengo y’imari.
Ati “Hari ababyeyi, hari amadini, imiryango itegamiye kuri leta; nkuko hubatswe amashuri y’ibanze y’imyaka 12, simbona impamvu byose bigomba gushingira ku ngengo y’imari.”
Umunyamabanga Uhoraho muri Mineduc, Mulindwa Samuel, yavuze ko mu byo batekereje bateganyijemo n’uruhare rw’abafatanyabikorwa, dore ko avuga ko bagabanyije igiciro kigenda ku cyumba kiva kuri miliyoni umunani kigera kuri eshanu, ayo miliyoni eshatu ukazaba ari umusanzu w’abo bafatanyabikorwa.
Nta kabuza ko iyubakwa ry’ibyumba by’amashuri kandi rizanakemura ikibazo cy’ubucucike bw’abanyeshuri usanga bugaragara mu bigo by’amashuri hirya no hino mu gihugu, bikanaruhura abarimu babigishaga ari benshi.


text:
Itorero rya Saddleback ryo mu majyepfo ya California riyobowe n’umukozi w’Imana wigeze kugira igitabo cyacurujwe cyane Pastor Rick Warren, ryatangaje ko ryizeye ko ino Pasika bazabasha kugeza ku mubare w’abantu basaga 50,000 bazitabira misa mu materaniro asaga 57 azabera ku mashami 16 yiryo torero harimo 10 abarizwa mu majyepfo ya California, i Berlin mu Budage, Hong Kong mu Buyapani, Buenos aires na South Manila.
Abatazashobora kugera munsengero bakaba bijejwe kuzakurikirana amateraniro ku mbuga zikorera kuri murandasi (internet) z’amashami y’iryo torero.
Amateraniro ya mbere aratangirana n’uyu wakane ku cyicaro gikuru cy`iryo torero hanyuma yaho inyigisho Pr. Warren azaba yatanze izatambuka kuzindi nsengero za Saddleback muri ino weekend.
Nebai Cherrick ushinzwe ibijyanye no kwamamaza ibikorwa bya Saddleback yabwiye The Christian Post kuri uyu wa kabiri ko bifuza ko ino weekend ya Pasika abitabira amateraniro bagera ku 50,000 cyangwa bakarenga.
Pr Rick Warren mu itorero Saddleback abereye umuyobozi
Muri iryo torero hakaba hari ibikorwa bitandukanye mu kwitegura Pasika bikomeje kugenda bitegurwa ku mashami yose ya Saddleback aho abarizwa hose mu rwego rwo kubasha kugera ku mubare wabo bantu 50,000 bifuza ko bazitabira amateraniro ya Saddleback.
Muri ibi bihe bya Pasika mu itorero rya Saddleback hakaba hateganyijwe inyigisho nshya izigishwa na Pastor Rick Warren ari yo “Miracle of Mercy” cyangwa se “Imbabazi zitangaje” (mu rurimi rw`ikinyarwanda) ikaba ari inyigisho yitezweho kugira akamaro ku mpinduka z`ubuzima.
Pastor Rick Warren yijeje ko abazitabira amateraniro bazakiranwa ubwuzu aho yagize ati :”Igihe uje muri Saddleback wakiranwa yombi ndetse n`indamutso yuje ubwuzu n`akanyamuneza, urukundo rwinshi hatitawe kuwo uri we, ugahabwa ubutumwa bw’imbabazi z’Imana zigutera imbaraga ndetse zihindura ubuzima bwawe.”
Urugero.rw / N.A


text:
Umururimbyi w’injyana ya Country wo muri Amerika (USA), Don Williams yitabye Imana nyuma y’igihe gito arwaye
Umururimbyi w’injyana ya Country wo muri Amerika (USA), Don Williams yitabye Imana nyuma y’igihe gito arwaye
Amakuru y’urupfu rwe yatangiye gusakara mu ijoro ryo ku wa gatanu tariki ya 08 Nzeli 2017.
- Nyakwigendera Don Williams
Don Williams, wari ufite imyaka 78, yitabye Imana nyuma yuko mu mwaka wa 2016 atangaje ko avuye mu byo kuririmba.
Don Williams ni umwe mu baririmbyi b’injyana ya Country banditse izina ku isi kubera indirimbo se zakunzwe n’abatari bake cyane cyane kubera ijwi rye. Kugeza magingo abafana be bari baramwise umwami w’injyana ya country.
Yamenyekanye bwa mbere ubwo yaririmbaga mu itsinda ryitwa Pozo Seco Songers ryamenyekanye mu myaka ya 1960. Nyuma yaje kurivamo aririmba wenyine.
Indirimbo ze zamenyekanye cyane harimo Tulsa Time, Back in My Younger Days, You’re My Best Friend, Lord, I Hope This Day Is Good na Some Broken Hearts Never Mend.
Don Williams usibye kuba yarakunzwe cyane muri Amerika no mu bihugu by’Uburayi, afite n’abafana batari bake mu Buhinde no muri Amerika y’Amajyepfo.
Ni n’umwe mu baririmbyi bake b’injyana ya Country bakoreye ibitaramo muri Afurika. Mu mwaka wa 1997 yashyize hanze DVD yitwa "Into Africa" yafatiye i Harare muri Zimbabwe ubwo yahakoreraga igitaramo.
Nkindi Alpha
Ibitekerezo
Don Williams, ni umwami wa Country music ibihe byose. Imana imutuze aheza. Kanda hano umusubize
Mana weee Imana imwakire mu bayo namukundaga cyane don ku buryo mu matwi yanjye iwanjye nta yindi ndirimbo njya numva, nubwo agiye sinzahwema kumutega amatwi Kanda hano umusubize
Mana weee Imana imwakire mu bayo namukundaga cyane don ku buryo mu matwi yanjye iwanjye nta yindi ndirimbo njya numva, nubwo agiye sinzahwema kumutega amatwi Kanda hano umusubize
Imana imwakire. Kanda hano umusubize
uwo musaza twamukundaga cyane imana imwakire mubayo Kanda hano umusubize
Abakunzibemwese,nimwihangane,muhumure nubwagiye,nibyinshi Adusigiyebyiza!Tuzahoratubimwibukiraho. Ahubwo Ndifuza,umuntu Ufitubushakebwogukorumuzikiwa Country ,akabayarabuzuwobakoranango Agerekubyoyifuza! Kanda hano umusubize
Uyumusaza,naramukunzekuvankimenyubwenge,niwewatumyemenya Umuzikiwa,country. Ndumwemubakundakuririmbindirimboze,burimunsi Byagezaho,bampakabyiniriro Countryboy Don. Ubu Akababaromfite Sinzahonagashyira,gusa Nanone Mfitebyinshiyansigiyekd Byingirakamaro Kanda hano umusubize
Ibyo wavuze ni ukuri ,ariko ujye wandika ikinyarwanda neza kandi ujye wirinda gufatanya amagambo kugira ngo igitekerezo cyawe cyumvikane neza! Kanda hano umusubize
koko ibyiza ntibihoraho niba hari abantubambabaje ni uyu mugabo! Gusa Imana Data izamuhe iruhuko ridashira tuzamubone Umwami nag aruka. Kanda hano umusubize
Ndamwibuka muri sinyota Amanda nizindi nzamusabira miss! Kanda hano umusubize
Imana imwakire mubayo. umwami wijyana .turikumwe kumutima. Kanda hano umusubize
twamukundaga cyane imana imwakire mubayo. Kanda hano umusubize
Imana imwakire mubayo. indirimbo ze zaratunyuze cyaneeeee!!! Kanda hano umusubize
Imana imuhe amahoro Kanda hano umusubize
Yaririmbaga neza îmana imuhe amahoro Kanda hano umusubize
don,Imana iguhe kuruhukira mumahoro. Kanda hano umusubize
ooh my god sha namukundaga cyane pe Kanda hano umusubize
imana imwakire twamuundaga pe Kanda hano umusubize
Imana imwakire mubayo. Kanda hano umusubize
indirimbo ze ntizizigera zibagirirana kugeza iherezo....twaramukundaga.imana imwakire mubayo... Kanda hano umusubize
indirimbo ze ntizizigera zibagirirana kugeza iherezo....twaramukundaga.imana imwakire mubayo... Kanda hano umusubize
mureke dukore Graup ya wttsp kubantu bakunda Cauntry. murihe munyandikire kuri wattsp 0723287971 Kanda hano umusubize
Yes,yes Iyo Groupe Irakenewekbsa,Ahubwonjyendashakako Dukoragroupe Iririmba Munjyana Ya Country! Kanda hano umusubize
Imana imwakire mubayo abakunzi be twifatanye nawe mukababaro Kanda hano umusubize
imana imwakire mubayo Kanda hano umusubize
SAWANSHUTI Kanda hano umusubize
imanaimwakire nakunze indirimboze cyane Kanda hano umusubize
nanjye ndamukunda gusa ntituzacike intege kumva indirimboze Kanda hano umusubize
imana imwakire munayo Kanda hano umusubize
Umva twarize turihanagura uwavutse wese agomba gupfa. Kanda hano umusubize
IMANA IMWAKIRE Kanda hano umusubize
Imana imwakire indirimbo ziw nanj ziranduhura umutima Kanda hano umusubize
Tuzamwibuke. Kanda hano umusubize
my lovely singer, be kept in the rest of peace, the kind of your music is the mirror of world Kanda hano umusubize
Imana imuhe iruhuko ridashyira Kanda hano umusubize


text:
Igitsina gabo,ni bamwe mu bantu bakunze kuzahazwa no kunuka ibirenge bitewe n’uko ari uburwayi batazi ariko kandi hari n’ibiterwa no kutigirira isuku.
Igitsina gabo,ni bamwe mu bantu bakunze kuzahazwa no kunuka ibirenge bitewe n’uko ari uburwayi batazi ariko kandi hari n’ibiterwa no kutigirira isuku.
Kunuka ibirenge ni imwe mu ndwara ikunda kwibasira abantu batari bake. Mu buryo bwa gihanga ni iyo bita bromodosis ikaba ikunze guterwa cyane no kugira ibirenge bibira ibyuya(ibyunzwe).
Umubiri wacu ufite byinshi usohora bituma tugira ubuzima bwiza. Buri muntu wese muzima abira ibyuya. Ibyuya ni byiza kuko bituma uruhu rwacu rworohera ndetse bikanagabanya umushyuhe igihe hashyushye.
N’ubwo byumvikana ko ibyuya ari ingenzi burya ngo nta mwiza wabuze inenge kuko nyuma y’iyo mimaro yose, Ibi byuya aribyo bituma ushobora gukuramo inkweto buri wese akiruka cyangwa akifata ku mazuru nawe ukumva ukozwe n’ikimwaro.
Nk’uko urubura www.webmd.boots.com rubitangaza ngo iyo mikorobe zihuye n’ibi byuya umuntu aba yabize nibyo bibyara umunuko wo mu birenge:
Izi ni zimwe mu mpamvu zagaragajwe n’uru rubuga zitera ibirenge kunuka:
.Kwambara inkweto zimwe igihe kirekire utazihindura n’amasogosi amwe cyane cyane amasogosi ukayambara atanumye.
.Kutagira isuku ihagije
.Guhinduka kw’imisembura nabyo bishobora kuba intandaro yo kugira ibirenge binuka. Aha hatanzwea urugero rw’abangavu,ngimbi n’abagore batwite ko bari mu bantu bashobora kuba bahura n’iki kibazo cyo kunuka ibirenge bitewe no guhindagurika kw’imisemburo.
.Umunaniro wo mu mutwe( Streess)
.Kubira ibyuya ku buryo budasanzwe ibi bizwi nka Hyperhydrosis.
Mu rwego rwo kwirinda kuba wakorwa n’isoni mu gihe ukuyemo inkweto uri kumwe n’abantu biyubashye ahari ibyo ushobora gukora ukaba wakwirinda iyi ndwara.
Ku bantu batigirira isuku ihagije bagirwa inama yo kwiyitaho cyane bakisukura ku buryo buhagije, ikindi ku bantu bakunda kwambara inkweto zimwe, n’abambara amasogosi amwe nabo bagirwa inama yo guhinduranya inkweto ndetse n’amasogisi.
Ikindi ngo burya kwambara amasogisi y’ipamba ntibigira uko bisa kuko birinda kunuka ibirenge mu gihe andi masogosi twavuga nk’akoze muri nilo (nylon) yose ashobora gutuma ugira ikibazo cyo kunuka ibirenge biturutse ko atuma ibirenge bibira ibyuya byinshi.
Indi nama abantu bagira ibirenge binuka bagirwa ngo burya byaba byiza woze ibirenge byawe neza kandi ukita no gusukura hagati y’amano maze warangira ukabihanagura neza ukabitera parufe nabyo byagufasha kutagira ibirenge binuka.
Mu gihe ibi binaniranye wajya kwa muganga bakaguha ibikoresho n’imiti yabugenewe bikagufasha guhangana n’iyi ndwara yo kunuka ibirenge.


text:
"…kuko uri muri mwe aruta uri mu b’isi "1 Yohana 4:4
Pawulo ni we wanditse agira ati "kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, ni cyo gituma ibyo mushaka gukora atari byo mukora"- Abagalatiya 5:17.
Ibi ntibitandukanye na gato n’urugamba uhora urwana. Rimwe na rimwe usoma amagambo yanditse muri bibiliya ukayafata uko ari gusa nyamara ntiwite ku cyo agambiriye kwigisha nyirizina. Nk’umukristo ukwiye guhora witeguye kurywana urugamba. Bibiliya isobanura urugamba abakristo barwana . Irwita urugamba rutari urw’umubiri n’amaraso "Kuko tudakirana n’abafite amaraso n’umubiri, ahubwo dukirana n’abatware n’abafite ubushobozi n’abategeka iyi si y’umwijima, n’imyuka mibi y’ahantu ho mu ijuru"- Abefeso 6:12
Iyo usomye igice cya 6 cy’Abefeso , usangamo inama z’uko umukristo akwiye kwitegura urugamba. Ujye uzirikana ko aho icyaha kiri ariho imbabazi z’Imana zijya; Ushobora kubona insizi yuzuye. Ijambo ry’Imana ritwereka ko ni twiyegurira Imana satani azaduhunga. Kandi ni wiyegurira Imana ntuzasubira mu bubata bw’icyaha ukundi.
Wiyegurire Imana , unayegurire ibyawe byose abe ari yo ibigenga, Na yo izajya ihora igutsindira intambara .


text:
Mu butumwa Perezida Sisi yasize mu gitabo cy’abashyitsi basuye u Rwanda ku Kibuga Mpuzamahanga cy’Indege cya Kigali i Kanombe, yavuze ko ibyo u Rwanda rwagezeho ku buyobozi bwa Perezida Kagame ari ibyo guha agaciro no gutangarira.
Ubutumwa Perezida Sisi uko bwakabaye
Mu izina ry’Imana nyir’imigisha, nyir’imbabazi; Nyakubahwa, muvandimwe kandi nshuti, Paul Kagame; nyemerera mbagezeho mwe ubwanyu n’abaturage icyubahiro no gutangazwa n’Igihugu cyanyu gikomeye, nsaba Imana ko yakirinda ikanagiha imigisha.
Nyakubahwa Nshuti y’icyubahiro Paul Kagame, ibyo mbonye muri uru ruzinduko rwanjye mu gihugu cyanyu, n’ibyo nabonye by’umuco w’abaturage banyu biyubashye, ni ibyo kubahwa no gutangarira, bikanagaragaza ubuhangange bwawe muvandimwe Kagame.
Ubwenge, ubushishozi n’ibitekerezo byimbitse ni byo bizana iterambere n’umunezero mu gihugu cy’u Rwanda mu gihe cy’ubuyobozi bwawe.
Iki gihugu gikomeye cyagize amahano nyuma yayo haza ineza n’umunezero, ku isonga hari umuvandimwe wanjye Kagame. Nanditse nciye bugufi ko mu bihe byose twiteguye gufatanya hagamije kubaka umutekano n’amahoro.
Nyakubahwa muvandimwe Kagame, mbifurije amahirwe n’iterambere, n’ineza bikomoka ku muco n’indangagaciro bikuranga, akenshi bitakiboneka muri iki gihe.
Nongere mbamenyeshe umunezero ntewe n’uru ruzinduka, n’ubucuti bwanjye nawe, ndifuza kuzakubona mu gihugu cyanyu cya kabiri, cya Misiri. Mu kurangiza mbifurije amahoro y’Imana n’imigisha.
16/08/2017
Umuvandimwe wanyu,
ABDEL FATTAH AL-SISI


text:
Nyamagabe: Intore zo ku rugerero ngo zizesa imihigo zahize zinarenzeho.
Mu gihe icyiciro cya mbere cy’urugerero kigana ku musozo, komite ishinzwe gukurikirana urugerero mu karere ka Nyamagabe iri gusura intore ziri ku rugerero mu mirenge itandukanye kugira ngo barebere hamwe uko ibikorwa biri kugenda, ndetse banagirane inama uko byarushaho kugenda neza bityo n’imihigo izabashe kweswa uko bayihize.
Ubwo iyi komite yasuraga intore zo ku rugerero zo mu murenge wa Mbazi, Cyanika na Gasaka kuri uyu wa gatanu tariki ya 22/03/2013, Dusingizimana Jean Damascene, uhagarariye izi ntore mu murenge yatangaje ko nyuma yo gutozwa bakaba ndabizi batangiye ndabikora.
Yakomeje avuga ko mu mihigo yabo harimo iy’ubukangurambaga ndetse n’iy’amaboko, imwe muri yo ikaba ari ugukangurira abaturage kwirinda icyorezo cya Sida, kwitabira ubwisungane mu kwivuza, bakaba bari no kubakira abatishoboye.
Dusingizimana yagize ati: “mu bijyanye no kwirinda icyorezo cya sida twagiye dutanga amasomo mu nama zagiye ziba, twashishikarije abaturage gutanga umusanzu w’ubwisungane mu kwivuza. Mu murenge twese turi kubaka inzu y’umuturage utishoboye ubu irenda kuzura,…. Ibikorwa twagiye dukora ni byinshi kandi imihigo twahize tuzayesa ndetse tunarenzehoâ€.
Umunyamabanga nshingwabikorwa w’umurenge wa Mbazi, Hagenimana Pacifique atangaza ko izi ntore ziri gutanga umusaruro ugaragara mu bikorwa bitandukanye biganisha ku mibereho myiza y’abaturage ndetse n’iterambere, bakanafasha ubuyobozi mu nshingano zabwo cyane cyane izijyanye n’ubukangurambaga.
Akomeza atangaza ko mu kwezi kwa 12 umwaka ushize ubwitabire mu bwisungane mu kwivuza muri uyu murenge bwari buri ku kigereranyo cya 84%, ubu bukaba bugeze kuri 94% kubera ubukangurambaga bakoze hirya no hino.
Uru rubyiruko kandi ngo rwashishikarije abaturage gutura ku midugudu ingo 380 zikaba zarumvise ubutumwa barwo zikajya ku mudugudu, ndetse narwo rukaba rwarubakiye umuntu umwe rukanasiziririza abandi babiri ibibanza.
Hagenimana aragira ati: “Duhereye ku byakozwe mu cyiciro cya mbere turashaka ko tuba indashyikirwa no mu cyiciro cya kabiri, intore zigakora ubukangurambaga ku buryo bufatika kandi n’ibikorwa by’iterambere bikarushaho kuba byinshiâ€.
Itegeko rishyiraho urugerero riteganya ko umuntu agomba gukora umwaka yitangira igihugu, gusa ngo izi mfura z’urugerero zizarukora mu byiciro, icya mbere kikaba kizasozwa tariki ya 28/03/2013, naho icya kabiri kigatangira tariki ya 22/04/2013.
Umukozi ushinzwe gukurikirana ibikorwa by’itorero mu karere ka Nyamagabe, Uwimana Eric asaba izi ntore ko zigomba kureba aho imihigo yazo igeze maze itarabashije kugerwaho ikitabwaho mu cyiciro cya kabiri, ariko bakanongeraho indi.
Izi ntore zasabwe gukorera igihugu cyazo zibikunze kuko igihugu bakorera ari icyabo kandi ibyo basabwa gukora bikaba biri mu bushobozi bwazo.
Zasabwe ko muri iki gihe ziraba ziri mu karuhuko zagira uruhare mu migendekere myiza y’ibikorwa byo kwibuka jenoside yakorewe abatutsi muri mata 1994 ku nshuro ya 19, zitanga ibiganiro kandi zinafasha aho bibaye ngombwa.


text:
Abaturage bakoreraga ibikorwa byabo mu gishanga cya Kibagabaga kiri hagati y’imiregenge ibiri ya Kimironko na Remera mu Karere ka Gasabo mu Mujyi wa Kigali, bavuga ko bahangayikishijwe no kutazabona aho bazagana nyuma yo kwirukanwa mu mirima yabo.
Abaturage babarirwa muri 30 bahangayitse ni abo mu tugari twa Remera, Nyagatovu na Kibagabaga two mu mirenge ya Kimironko na Remera, bagaragaza ko ari isambu barazwe n’abasekuruza, abandi bakaba abaguze.
Umujyi wa Kigali uherutse kubandikira mu cyumweru gishize, buri wese ukamubwira kutarenza iminisi irindwi abonye ibaruwa kuba yakuye ibikorwa bye kuri ubwo butaka, batinda ukazabyikuriraho bagahemba abakozi bakoreshejwe.
Abakorera muri iki gishanga bose bavuga ko bafite ibyangombwa byo kuhakorera, bakaba batumva impamvu yo kukirukanwamo shishi itabona nta ngurane.
Umwe yagize ati “ Imirima yanjye bagiye gutwara ifite nka m 70 kuri m 100, niho hantungiye umuryango, niho ntuye, nahahingaga imboga, mfitemo ubuhinzi bw’urutoki, mfitemo icyuzi cy’amafi, mfitemo ibijumba , mfitemo amapera, mfitemo n’igipande kirimo ibisheke. Batubwiye ko mu minsi irindwi tugomba kuba twaravuyemo ariko ntibatubwira aho tuzagana.”
Undi yagize ati “Narimpororeye inka n’ingurube, narimfitemo n’urutoki nkanahingamo imboga mu gihe nk’iki cy’izuba, twe twumva icyaba cyiza ari uko bahaturekera tugakomeza kuhahinga byaba ngombwa ko batwimura bakaba badushakira ahandi cyangwa bakaduha ingurane ikwiranye n’ibikorwa twari tuhafite.”
Mu gihe abaturage barira ayo kwarika, Umuyobozi w’Umujyi wa Kigali wungirije ushinzwe iterambere ry’ubukungu, Parfait Busabizwa, yavuze ko kwandikira abo baturage byakozwe muri gahunda yo gushyira mu bikorwa ibiteganywa ku gishushanyo mbonera.
Yagize ati “Abantu bahawe iminsi irindwi ni abantu bafitemo ibikorwa bakoreramo kandi nta cyangombwa na kimwe bafite, abafite ibyangombwa ntabwo bahawe iminsi irindwi ahubwo barababaruye kuko igikorwa turimo ni igikorwa cyo kubarura.”
Yongeyeho ati “Ni gahunda yo gushyira mu bikorwa igishushanyo mbonera, ni ukuvuga ko nta kwangiza ibishanga, nta gupfa kujya mu bishanga ngo ukore icyo ushatse, ariko hakaba hari abantu bari bafite ibyangombwa kuva kera n’ayo mabwiriza ataraza n’igishushanyombonera kitaraza, turi kubabarura ngo tumenye ibyo bafitemo nyuma hakazaza undi murongo uzatangwa.”
Gusa avuga ko n’ubundi amaherezo ari uko abantu bose bazavamo mu rwego rwo gushyira mu bikorwa amabwiriza ateganywa mu gishushanyo mbonera cy’Umujyi wa Kigali.
Abaturage bavuga ko hari amakuru bamenye ko hari umuntu uburana icyo gishanga avuga ko Minisiteri y’Ubuhinzi n’Ubworozi (MINAGRI), yakimuhaye mu 1999 .
Mukarutesi (izina twamuhaye), yagize ati “ Batubwira ko uwo muntu yagiye ku karere kurega abaturage, njyewe ndi kavukire, uwo muntu ntazi aha n’igihe nahabereye kuva mvutse ubu mfite imyaka 40, njyewe n’abagiye bahakodesha ndabazi ariko uwo ntawe nigeze mbona nta n’ibikorwa bye nzi aha.”
Busabizwa Parfait we yahakanye amakuru y’uko hari uwaba ari gusaba icyo gishanga ngo gikurwemo abaturage.
Igishanga gihingwamo n'abaturage bandikiwe ko bagomba kukivamo
Uhageze abona ko hari n'abaturage bahatuye kuva kera
Abaturage bahingamo bakanakoreramo imirimo y'ubworozi


text:
Abanyarwanda cyangwa abakurambere bacu bahaga agaciro ndetse abandi baracyaha agaciro ibyavuzwe n’abapfumu n’abahanuzi. Kujya kuraguza kwari ukujya kureba umupfumu ukamugezaho gahunda zose uteganya nawe akakurebera ko bizagenda neza.
Abanyarwanda cyangwa abakurambere bacu bahaga agaciro ndetse abandi baracyaha agaciro ibyavuzwe n’abapfumu n’abahanuzi. Kujya kuraguza kwari ukujya kureba umupfumu ukamugezaho gahunda zose uteganya nawe akakurebera ko bizagenda neza.
Abanyarwanda cyangwa abakurambere bacu bahaga agaciro ndetse abandi baracyaha agaciro ibyavuzwe n’abapfumu n’abahanuzi. Kujya kuraguza kwari ukujya kureba umupfumu ukamugezaho gahunda zose uteganya nawe akakurebera ko bizagenda neza.
Ni ibikorwa byakorwaga n’Abanyarwanda mbere yo kugira icyo bakora cyose ngo barebe niba bazagira intsinzi. Ntabwo byari ubujiji nk’uko bamwe babitekereza kwari ukwiyitaho ngo bamenye uko bahagaze.
Abapfumu baraguzwagaho babaga bazwi, uwabyiyitiriraga yarahanwaga bikomeye ndetse bikagera no ku gihano cy’urupfu.
No muri Bibiliya abakiririsito bemera usangamo abahanuzi b’ukuri nka Samuel, Yeremiya, Natani, Elisa n’abandi. Nk’uko no mu Rwanda habayeho abapfumu cyangwa abahanuzi bavuzwe nka Nyirabiyoro.
Iyo yasangaga harimo ikibazo yakubwiraga icyo ukora cyangwa se akakubuza gukora icyo kintu. Kuri ubu usanga nabwo biriho, mu nsengero nyinshi usanga abakirisitu bashidukira kwegera abo bazi ko bahanura cyangwa berekwa ngo bababwire uko babibona.
Igitabo ‘Imizi y’u Rwanda’ kigira kiti “ Abapfumu bo mu Rwanda rwo ha mbere bari abahanuzi b’icyo gihe.”
Umusizi Nsanzabera Jean de Dieu ati “ No kuri ubu usanga umukobwa cyangwa umusore ndetse abantu bose mu nsengero babanza kubaza abahanuzi babo berekwa , ngo none se bigende, tubanze dusengere ubukwe mbere y’uko bubaho n’ibindi n’ibindi.”
Akomeza avuga ko atemera abahanuzi bariho ubu kuko nta gishya bavuga.
Ati “Nubwo ariko biyita ariko nta bahanuzi bakibaho, abahanuzi ntabwo bavuga ibintu bisanzwe ngo mbonye Imana ikurinze impanuka, ngo ugiye kugura imodoka. Ibyo si ubuhanuzi kuko ubuhanuzi bwabaga bwerekeza ku gihugu n’ingaruka byagira k’umuryango mugari.”
Igitabo Imizi y’u Rwanda kigaragaza ko Abanyarwanda bari abahanga ndetse bemeraga Imana nubwo hari abatekereza ko ari ibintu bishya byazanywe n’abazungu.
Ibyo bakoraga babishyiragamo urukundo n’ukwemera gukomeye cyane ku buryo aribo bantu bakwiriye kwigiraho ugeranyije n’abakoloni baje batandukanya abanyarwanda ndetse bamwe bakavuga ko uwo mudahuje idini utamushyingira umugeni n’ibindi.


text:
Umuntu udafite uburyo biragoye ko yagira icyo ageraho, ariko abonye uwamufasha akamushyigikira ashobora kugera ku rwego rushimishije. Ayo namwe mu magambo akubiye mu mpuguro zikomeye Bishop Theobald Samedi atanga ku bayobozi cyangwa abashumba bagenzi be.
Uyu mushumba ukorera umurimo w’Imana mu itorero ryitwa Miracle center, avuga ko batangira itorero ryabo ryarimo abantu benshi badafite ubushobozi ariko kubera kubasengera no kubafasha ubu bakaba bamaze kugera ku rwego rushimishije cyane ku buryo we avuga ko nta gushidikanya muri ryo torero abereye umuyobozi afitemo abantu bakomeye batandukanye hano mu gihugu.
Niyo mpamvu ahugurira abantu bose kubera abandi inzira babafasha kugira icyo bageraho. Avuga ko ushobora gufasha umuntu umugira inama, cyangwa ukamufasha kubaka ubushobozi. Atanga urugero nko kuba wafasha umuntu kwiga ku buryo mu gihe gito yaba amaze kugira icyo ageraho.
Asaba abantu bose ko babera abandi irembo kugira ngo babashe kwishimira igihugu no kugikunda. Ashimangira ko gusenga no kwegera abadafite ubushobozi ndetse nabatabasha kubona inzira aribwo buryo bwiza bwo kubabera igisubizo. Tubere abandi inzira kandi tubabere irembo mu buzima bwabo.
Ubugingo.com


text:
Muri Bibiliya, ijambo urumuri ryagiye rigarukwaho kenshi kandi ryagiye rikoreshwa bashaka kugaragaza Imana n’ubugwaneza bwayo. Turibuka aho za zaburi zigira ziti:“Nyagasani uturasireho urumuri rw’uruhanga rwawe”, cyangwa ngo “Nyagasani ni urumuri rwanjye n’agakiza kanjye, ninde wantera ubwoba?”.
Urumuri rero rudushushanyiriza Imana kuko rudutangaza, tukaba tudashobora kurufata mu biganza byacu nk’uko Imana nayo iturenze kandi idutangaza ariko nk’urumuri ikaba itugeraho rwose na wese, ikadususurutsa. Urumuri ruratwahuranya nk’uko Imana iducigatira maze tukumva ko tudashobora kubaho tutayitekerejeho, tutibajije ubahangange n’ineza yayo. Uko umubiri wacu ukenera urumuri igihe imbeho yatugagaje, ni nako umuntu akenera Imana cyane iyo ageze mu kaga.
Niyo mpamvu umuhanuzi avuga ati niba uzi ko urumuri rugufatiye runini kandi rukagutabara igihe watangiye gutitira, nawe igihe ubishoboye ujye wibuka abari mu kaga maze ubasusurukishe ineza yawe: nusangira umugati wawe n’umushonji, ugacumbikira abakene batagira aho bikinga, wabona uwambaye ubusa ukamwambika, ntiwirengagize umuvandimwe wawe, urumuri rwawe ruzarasa nk’umuseke weya, n’igikomere cyawe kizasubirane bwangu. Ubutabera buzakugenda imbere, n’ikuzo ry’Uhoraho rigumane nawe.
Ni amagambo akomeye atwahuranya umutima cyane cyane muri ibi bihe ubukungu bumeze nabi, aho uhura nugusaba akantu kandi ababaye ugasanga ntubashije kugira icyo umumarira. Ni amagambo akomeye muri ibi bihe umuntu asigaye ari nyamwigendaho, aho byose bisigaye bireberwa mu ndorerwamo ya business! Umuhanuzi Izayi aratwibutsa guca akarengane, tugaharanira ubutabera kandi mubyo dukora byose agaciro ka muntu akaba ariko katugenda imbere. Aragira ati: “iwawe uhaciye akarengane n’amagambo mabi, ugaharira umushonji igaburo ryawe bwite kandi ugahembura uwazahaye, urumuri rwawe rwarasira mu mwijima, ijoro ry’urwijiji rigahinduka amanywa y’ihangu”. Wenda aya magambo kuyazirikanaho muri ibi bihe aduhanda k’umutima, ariko kuyazirikanaho si uguta igihe, ahubwo ni ukuyobora umutima wacu ku gikwiye kandi gikwiye kutuyobora.
Mu Ivanjili naho, Yezu aragaruka na We k’urumuri agira ati: ”muri urumuri rw’isi. Ikigo cyubatse mu mpinga y’umusozi nticyihishira. Kandi nta we ucana itara ngo aryubikeho icyibo, ahubwo arishyira ku gitereko cyaryo aho rimurikira abari mu nzu bose”. Aya masomo yombi urumuri avuga kandi yibandaho ni urumuri rwa muntu, ni urumuri rugomba kuranga buri wese. Uwemeye kuuzura urumuri rw’Imana, uwemeye kwakira muri we urwo rumuri ruboneshereza mu mwijima w’indiba y’umutima we, na we abera abandi urumuri, akabacanira kandi akabasusurutsa. Abera abandi umunyu kandi akabaryohera kuko arangwa n’imico myiza kandi agaharanira kutagira uwo abangamira mu mibereho ye. Uyoborwa n’urumuri akesha Imana kuko ayemerera ikamuyobora, aharanira kwishisha bugufi, akamenya ko byose ari impano dukesha Rurema. Nibyo Pawulo abwira abanyakorinti ati: ”Igihe nari kumwe namwe nari mfite intege nke, ntinya kandi ndagadwa, kandi amagambo nakoresheje mbamamazamo Inkuru Nziza nta ho yari ahuriye n’iby’ubwenge buhanitse, ahubwo yabemeje ku bw’ububasha bwa Roho w’Imana. Bityo ukwemera kwanyu kukaba kudashingiye ku bwenge bw’abantu, ahubwo ku bubasha bw’Imana”.
Yezu na We ati: “Urumuri rwanyu niruboneshereze abantu kugira ngo barebe ibyiza mukora, bakurizeho gusingiza So uri mu ijuru”. Urumuri rero rwa muntu ni ibikorwa bye, ni ibikorwa by’urukundo n’ubutabera akorera abaza bamugana bose, ni ibikorwa by’ubugwaneza bigaragariza abandi ko umutima wacu utuwemo n’urumuri rwa Rurema. Urumuri rero twahaweho impano na Rurema ntitukarupfukirane, ahubwo nirudutere kwera imbuto.
Twibuke umufilozofe Nietzsche uko yacyahaga abakristu agira ati: “Iyaba inkuru nziza ya Bibiliya yanyu yari yanditse no kugahanga kanyu, ntibyajyaga kubagora kugaragaza ububasha bwa Bibiliya: Ibikorwa byanyu byari bikwiye kurenga Bibiliya kuko mwebwe ubwanyu mwari mukwiye kuba Bibiliya nzima”.


text:
- « Wigira ubwoba, Mariya, kuko wagize ubutoni ku Mana » (Lk1, 30). Diyosezi ya Cyangugu mu rugendo rwo gutegura forumu y’urubyiruko
- Kigali : Batanu beguriye Imana ubusugi bwabo
- Gikongoro: FORUM, UMWANYA MWIZA WO KUGANIRIZA URUBYIRUKO KU MIHAMAGARO ITANDUKANYE.
- Gikongoro: URUBYIRUKO RURAHAMAGARIRWA KWITAGATIFUZA RUHEREYE MU MURYANGO
- ISHAMI RYA KAMINUZA Y'U RWANDA RYA RUKARA BABANGAMIWE N'UBUCUCIKE BW'ABANYESHURI MU MASHURI
- Abagize Ihuriro ry’Abakozi Gatolika rya Katederali Ruhengeri biyemeje guhamya ukwemera kwabo mu mirimo bakora no gutanga umusaruro w’ubuvandimwe.
- KINYAMATEKA 1881 UKUBOZA 2017
- Kabgayi live : Forum k'ubwiyunge : Ubukristu bwubaka ubuvandimwe
- Te Deum Laudamus: Mana turagusingiza
- Byumba: Umuryango mwiza, isoko y’uburere bw’abana
- Urugendo rw’imyaka itatu : Umusemburo w’ubumwe n’ubwiyunge. « Hahirwa abatera amahoro (Mt 5, 9) »
- Kuki icyaha cya jenoside yakorewe abatutsi 1994 kigumya kigarukwaho ?
- Noheli : Amahoro ya Kristu nasabe imitima isabagizwe n’ibyishimo ibeho mu bumwe n’ubwiyunge bisesuye
- Kigali : Yanze kurangiza umwaka wa 82 avutse atambikanye impeta n’umukunzi we w’imyaka 78
- Twite ku muryango, dutegura neza abagiye gushinga urugo
- Abimukira n’impunzi ni abavandimwe bacu bashakisha aho batura mu mahoro
- Ababikira batanu bo mu muryango w’Ababikira biyeguriye Roho Mutagatifu bakoze amasezerano ya mbere
- Yubile y'imyaka ijana y'Ubusaserdoti ku banyarwanda kavukire yijihirijwe mu Rwanda no mu mahanga
- Ku nshuro ya 14, Abana b'Inkoramutima z'ukarisitiya bahuriye i Kibeho basabira bagenzi babo bababaye
- Kigali:Abakirisitu bizihiza umunsi mukuru wa Noheli bafasha abatishoboye.
- Caritas ya Kigali yahaye Noheli abana babaga mu muhanda
- Kigali:Mu minsi mikuru isoza umwaka abaturage batonda imirongo bashaka servise
- Kurengera ubuzima bw'umwana kuva agisamwa
- Impano idasanzwe y’ikirugu cya Noheli igihugu cya Lituwaniya cyageneye Papa Francisco
- Inama y’Igihugu y’Umushyikirano ni umwanya wo kuganira ibirebana n’igihugu byose
- Urukiko rwa Kiliziya rufite inshingano yo kubungabunga Isakaramentu ry’Ugushyingirwa
- AMAVU N’AMAVUKO YA CENTRALE MUREHE “BIKIRAMARIYA UTARASAMANYWE ICYAHA
- Police y’u Rwanda ishami rishinzwe umutekano wo mu muhanda riza ku isonga ku cyaha cya ruswa.
- Bugesera : Ubworozi bw'inkoko 8.500 bwamuteje imbere
- Caritas ya Kigali yashimiye abakangurambaga bayo bamaze imyaka irenga 15 bakorana nabo
- Akamaro n'agaciro k'ituro rya Kiliziya
- Nyundo : Kiliziya na Leta bagaragaje ko batahiriza umugozi umwe muri Forum y'urubyiruko ku nshuro ya 16
- KINYAMATEKA 1880 UGUSHYINGO 2017
- Bikira Mariya, Umubyeyi ukwiye wa Kiliziya ni Utarasamanywe icyaha
- "Made in Rwanda" mu Gisaka yarahasesekaye : Biyujurije Kiliziya itagira uko isa nyuma y'imyaka itatu bifashishije iby'iwabo
- Umuryango Kiliziya yacu wijihirije Umunsi mukuru wa Kristu umwami i Busasamana ya Nyundo
- Ukuboza :Twitegure Umukiza, yaraje, araza, azaza
- KIBUNGO: Paruwasi ya Mukarange, mu rugamba rwo kurandura nyakatsi
- Umunsi mukuru w'ikirenga wa Bikira Mariya, Nyina wa Jambo i Kibeho (mu Rwanda) (Taliki ya 28 Ugushyingo)
- “Uhohotera umugore n’umukobwa ndetse n’undi muntu wese yikosore,”- Perezida wa Sena
- Uburyo bwakwifashishwa mu kureka itabi
- Urugendo rw’imyaka itatu : Umusemburo w’ubumwe n’ubwiyunge. "Umuryango, ishingiro ry’ubumwe n’ubwiyunge bikaba umusingi w’amahoro arambye"
- Papa Fransisko yifuza ko ikibazo cy’ihindagurika ry’ikirere cyafatirwa umwanzuro uhamnye
- Papa yiyemeje gutanga imfashanyo muri Repubulika Iharanira Demukarasi ya Kongo (RDC)
- Ibyari inzozi byabaye impamo : Paruwasi ya 30 irashinzwe muri Arkidiyosezi ya Kigali
- Misa ni urwibutso rw’iyobera rya Pasika ya Kristu
- Abasore n’Inkumi babana bahuriye mu modoka no mu birori batiza umurindi ubutane
- Mama Marie Claire Mukandinda yashyinguwe
- Kigali : Nari ndwaye muransura
- Kuri Papa Fransisko, abakene ni urupapuro rw’inzira rutugeza muri paradizo
Kanda hano ukurikirane Live FORUM KU BWIYUNGE : UBUKRISTU BWUBAKA UBUVANDIMWE
« Wigira ubwoba, Mariya, kuko wagize ubutoni ku Mana » (Lk1, 30). Diyosezi ya Cyangugu mu rugendo rwo gutegura forumu y’urubyiruko
Kuri iki cyumweru tariki ya 07 Mutarama 2018, ku Munsi mukuru w’Ukwigaragaza kwa Nyagasani, muri Diyosezi ya Cyangugu hatangajwe ku mugaragaro ko iyi Diyosezi ari ...
soma inkuru yose
Kigali : Batanu beguriye Imana ubusugi bwabo
Tariki ya 13/01/2018, Abari ba Nyagasani batanu beguriwe Imana burundu. Iyo mihango yabereye mu Gitambo cya Missa cyayobowe na Nyiricyubahiro Musenyeri Tadeyo NTIHINYURWA akikijjwe n’abasaserdoti ...
soma inkuru yose
Gikongoro: FORUM, UMWANYA MWIZA WO KUGANIRIZA URUBYIRUKO KU MIHAMAGARO ITANDUKANYE.
Ikiganiro kijyanye no guhitamo umuhamagaro ni kimwe mu biganiro byakunzwe cyane n’abajene bitabiriye forum y’urubyiruko rwo muri Diyoseze Gatolika ya Gikongoro. Mu buhamya bwatanzwe na ...
soma inkuru yose
Gikongoro: URUBYIRUKO RURAHAMAGARIRWA KWITAGATIFUZA RUHEREYE MU MURYANGO
Kuwa gatatu tariki ya 10 Mutarama 2018 muri Kiliziya ya Paruwase Catedrale Gikongoro hafunguwe ihuriro (forum ) y’urubyiruko rwo muri Diyoseze Gatolika ya Gikongoro. Uru ...
soma inkuru yose
ISHAMI RYA KAMINUZA Y'U RWANDA RYA RUKARA BABANGAMIWE N'UBUCUCIKE BW'ABANYESHURI MU MASHURI
Abanyeshuri n’abarimu muri kaminuza y'u Rwanda mu ishuri rikuru ry'uburezi rya Rukara barasaba ko ibibazo byugarije iri shuri birimo inyubako zidahagije, byakemurwa kuko ngo bibangamiye ...
soma inkuru yose
Abagize Ihuriro ry’Abakozi Gatolika rya Katederali Ruhengeri biyemeje guhamya ukwemera kwabo mu mirimo bakora no gutanga umusaruro w’ubuvandimwe.
Abagize Ihuriro ry’Abakozi Gatolika rivuguruye muri Paruwasi Katederali ya Ruhengeri biyemeje guhamya ukwemera kwabo mu mirimo bakora no gutanga umusaruro w’ubuvandimwe; kuba umunyu n’urumuri by’isi ...
soma inkuru yose
KINYAMATEKA 1881 UKUBOZA 2017
Ubuyobozi bwa Kinyamateka buramenyesha abasomyi bayo ko numero nshya 1881 yasohotse. Ikaba igura amafaranga 500. Ku mwaka akaba ari ibihumbi 5000. Murayisanga ku isoko n’ahandi ...
soma inkuru yose
Kabgayi live : Forum k'ubwiyunge : Ubukristu bwubaka ubuvandimwe
Kuva kuri uyu wa gatanu tariki ya 5 kugera ku wa 7 Mutarama 2018, i Kabgayi muri Philosophicum hateraniye ihuriro (forum) k’ubwiyunge. Iyo Forum yateguwe ...
soma inkuru yose
Te Deum Laudamus: Mana turagusingiza
Bavandimwe nshuti z’Imana mukunda gusura uru rubuga rwacu, nongeye kubasuhuza mbifuriza umwaka mushya muhire. Nizeye ko mwawutangiye amahoro kandi ko mwawutangiranye imigambi mishya y’iterambere mu ...
soma inkuru yose
Byumba: Umuryango mwiza, isoko y’uburere bw’abana
Kuri iki cyumweru tariki ya 31 Ukuboza 2017, Kiliziya Gatolika y’isi yose yizihije umunsi mukuru w’urugo Rutagatifu rwa Yezu, Mariya na Yozefu. Diyosezi ya Byumba ...
soma inkuru yose
- Noheli : Amahoro ya Kristu nasabe imitima isabagizwe n’ibyishimo ibeho mu bumwe n’ubwiyunge bisesuye
- Ukuboza :Twitegure Umukiza, yaraje, araza, azaza
- Ugushyingo : Kiliziya idusaba gusabira abantu bose bitabye Imana
- Niba Imana turi kumwe, nta ntambara yantera ubwoba
- Musenyeri Tadeyo Ntihinyurwa, ntibazahwema kukuvuga
- Kuki abantu bateshuka ku ndahiro zabo?
- Padiri w'ubu n'ibihe byose si uwububa ni uburira ababuriwe irengero akabarengera
- Ubukwe bukwiye : Umuco wo kuremya umuryango, hutihuti na jugujugu bizarikora!
- Uburezi ni ingenzi kugira ngo uyu munsi n’ejo hazaza hazabe heza
- Imbabazi nyazo zitangirwa ku musaraba kandi zisabirwa ku musaraba
- Basaserdoti na mwe basizwe nimushishimure imyambaro yanyu, mureke Kristu abiyambikire
- Ba intwari wirinde ubugwari!
- Ituro rya Noheli : Noheli igomba kudusigira amahoro, ibyishimo n'urukundo mu ngo zacu
- Uri umusaserdoti iteka ! Umusaseridoti wo kuganwa no kwiganwa, wo gusaba no gusabirwa
- Uburezi Gatolika mu Rwanda : Turava he? Turajya he ?
- Ubutumire
- KRISTU ATABARA ABAMUTAKIYE ATITAYE KU HO BATURUKA.
- Kiliziya Gatolika mu Rwanda irasabira abanyarwanda n’abayobozi babo ishya n’ihirwe no guharanira ubutabera n’urukundo rwa kivandimwe
- Isengesho ryavuzwe na Musenyeri Filipo Rukamba
- IKUZO RYA BIKIRA MARIYA NI AMIZERO Y'ABEMERA YEZU KRISTU WADUPFIRIYE AKAZUKA.
- YEZU YEREKA IKUZO RYE ABAMUKUNDA.
- HAHIRWA ABABYEYI BARERERA YEZU.


text:
Iyo uhisemo kubana n’umuntu uba ubona ari uwo, ndetse ufite n’impamvu utahisemo undi.
Dore inama eshanu zashyizwe ahagaragara n’abahanga mu by’imibanire n’ubujyanama ku bashakanye, dusanga ku rubuga rwa internet www.elcrema.com
1. Kwishimana n’uwo mwashakanye
Ni byiza ko abashakanye bahana igihe bakagerageza kwishimira buri gihe kigize umubano wabo. Ni byiza kandi kugira ibyo mukora mu rwego rwo kwishimisha haba mu cyumweru, mu kwezi ndetse no mu mwaka.
2. Uwo mwashakanye agomba kuba ibanze mu buzima bwawe
Kugira ngo umubano ugire ingufu, ni byiza ko wereka uwo mubana ko uhora umwitayeho. N’ubwo ugomba kwita ku bana ndetse n’akazi byawe, ariko ntugomba kwereka uwo mwashakanye ko bimurusha agaciro. Mu gihe mubanye neza n’abana bizabagarukira ndetse bitume n’akazi kagenda neza.
3. Kugirana ibiganiro
Kuganira ni ingenzi hagati y’abashakanye. Niba hari ibitagenda hagati yanyu ni byiza kubiganiraho kuko hari ubwo umwe muri mwe yaba atazi ko hari ikibazo hagati yanyu.
4. Gukomeza gukorerana ibyo mwakoreranaga mutarabana
Akenshi iyo abantu bamaze kubana bahita bahagarika gukora bimwe mu bikorwa byatumaga urukundo rwabo rukomera, nko guhana impano, gutungurana n’ibindi, nyamara burya ngo mu gihe mwabanye nibwo biba bikenewe gukorwa.
5. Gushimira ibyiza no kubwirana amagambo y’urukundo
Niba umugore wawe yatetse ibiryo biryoshye mubwire ko yatetse neza, kubwira umugabo wawe ko ufite amahirwe kuba umufite nk’umugabo nabyo ngo bituma yumva ari igitangaza. Ni byiza kwiga gushimirana hagati yanyu ndetse mukanabwirana ukuntu mwishimira kuba mubana.
Nukurikiza izi nama n’ubwo waba ufite impagarara mu mubano wanyu, zizacogora bitume uhinduka mwiza kugeza ubwo uzagira ingufu.


text:
Yiyemeje gushimira Imana amurika “Album” y’indirimbo ze ku buntu
Bobo Bonfils atangaza ko agiye kumurika umuzingo w’indirimbo ze (Album) ku buntu mu rwego rwo gutura igitambo ashimira Imana.
Biteganyijwe ko iyi Alubumu azayimurika mu gitaramo kizabera kuri ADEPR Nyarugenge, tariki ya 18 Ugushyingo 2016.
Umuhanzi Mutabazi Bonfils wamenyekanye ku izina rya Bobo Bonfils, uririmba indirimbo zihimbaza Imana, avuga ko gukora iyo alubumu y’indirimbo n’indi mirimo bigendanye bimaze kumutwara asaga ibihumbi 700RWf.
Akomeza avuga ariko nubwo yamuhenze nta kabuza aziyimurikira abakunzi be ku buntu mu rwego rwo gushimira Imana.
Agira ati “Nabigize ubuntu kubera ko nifuje gutura igitambo kitarimo ikiguzi na gito kandi numva nifuza ko abantu baza kumfasha gushimira Imana yanjye.”
Akomeza avuga ko iyi alumubu ya kabiri azaba ashyize ahagaragara, yitwa “isi yose ikubahe Mwami”.
Alubumu ya mbere yise “Yesu ni wowe” yo yishyuje abaje kureba imurikwa ryayo. Ariko iyo ya kabiri yo ngo ifite umwihariko.
Agira ati “Impamvu ntazishyuza kuri iyi ya kabiri si uko wenda ntazongera gukora igitaramo ngo nishyuze ahubwo iyi nayigize umwihariko, irimo ubutumwa bureba umuntu wese mu ngeri zitandukanye.
Kandi mu bushobozi butandukanye, nashatse ko abantu bose binjirira ubuntu kugirango bumve ubutumwa.”
Alumubu ya kabiri ngo irimo ibice bibiri, igizwe n’indirimbo zirindwi. Igice kimwe kivuga ubuhamya bw’ibyo Imana yamukoreye.
Ikindi gice kivuga ngo ineza y’Imana mu buryo idahwema kugirira neza abayiringiye no kongera kwibuka insinzi ya Kristo iva i Gorogota.
Bobo Bonfils avuga ko imyaka itandatu amaze mu aririmba, nta kintu nta mafaranga arinjiza. Ariko ngo mu buryo bw’umwuka ho, yaragutse, arushaho kwegera Imana.
Yari amaze imyaka atatu yarahagaritse ibyo kuririmba. Yabitewe ngo n’ibibazo by’ubizima na bamwe mu nshuti ze bamuhemukiye.


text:
Gufuha ni ibyiyumviro buri wese aba yaragize. Benshi muri twe bihita vuba kandi ntawe bikomerekeje cyangwa bisigiye uruguma. Ariko iyo gufuha bibaye byinshi bishobora gusenya umubano hagati y’abantu.
Hashobora kuba hari igihe kera ukiri muto, waba warigeze gukeka ko inshuti yawe magara yaba igiye kujya imarana n’undi muntu igihe kinini kuruta icyo mumarana, ibi bikagutera umunabi. Uyu munabi nta kindi niwo gufuha.
Gufuha ntibiba ku bato gusa kuko hari n’ubwo mu rugo, umugabo ajya afuhira umwana yibyariye kuko abona umugore we igihe hafi ya cyose aba yitaye kuri icyo kibondo, bikabanza kumutonda ariko akazagera aho akabimenyera.
Abantu batari bake bemera ko gufuha biri mu rugero ari byiza kuko byerekana ko witaye kuwo ufuhira, ko umutekerezaho, ko wifuza kumukorera ibyiza n’ibindi.
Mu gihe umusore n’inkumi bakundana, hakunze kubaho kwikanga ko abandi bantu bashobora kubinjirira mu mubano, ugasanga nk’umusore aratekereza ko bazamutwara inkumi ye cyangwa se inkumi igatekereza ibisa n’ibi, bityo gufuha bikaba byatuma batabasha kwishimisha mu gihe bari kumwe kuko bamara igihe badatekerereza neza.
Ibi si byiza na gato kuko usanga umubano wawe na mugenzi wawe warawugize kwirirwa ukeka ibishobora kuba, aho gutekereza ku birimo biraba by’ukuri. Akenshi abantu bafite abo bakundana bafuha bikabije, bakunze guhorana ubwoba kuko baba bazi ko akantu akari ko kose katanagize icyo kavuze gashobora kubyara ikibazo cy’ingutu.
Niba wifuza kuba wahashya iyo ndwara yo gufuha ikumungira ubusa, aha hari inama ugirwa :
- Sobanukirwa neza ibyiyumviro byawe
Mbere ya byose banza usobanukirwe ko gufuha kwawe ntaho guhuriye n’umukunzi wawe, ahubwo kujyanye n’uko witekerezaho wowe ubwawe. Niba wowe ubwawe wiha agaciro, uzasanga ko umukunzi wawe yahisemo kugumana nawe kuko agukunda kandi ashaka kuba ari kumwe nawe.
Iyo umeze utya ntago wabona akanya ko guta utekereza ko umukunzi wawe yaba afitanye ubushuti rwihishwa n’abandi kuko ubona wowe ubwawe wihagije kandi nawe umuhagije.
Ese ubundi ni mpamvu ki ubona umukunzi wawe yagucika agasanga undi ? Ni mpamvu ki ubona hari abandi yakurutisha ? Iyo ugerageje gutekereza impamvu ashobora kuba agukunda, bikakugora kuzibona burya ntuzagire uwo urenganya wundi ahubwo ni wowe ubwawe uba utifitiye icyizere gihagije kandi kutigirira icyizere ni intandaro yo gufuha no kubura amahoro bikanarangira nawe uyabujije abandi.
Ikindi cy’ingenzi ni kureka gushaka amakosa ku bandi. Ntago ari ikosa ry’umukunzi wawe kuba hari inkumi runaka yamusekeye mu birori mwarimo cyangwa se kuba hari umusore waganirije umukobwa w’inshuti yawe mu mudoka mugiye ahantu runaka. Iyo ufuha nta wundi muntu wabikumara uretse wowe ubwawe, ni wowe ubyitera kandi ni wowe wabyimara.
- Rwanya kumva nta mutekano ufite
Gufuha ni kimwe mu bintu bitera kutagira umutekano muri wowe. Bityo niba ushaka kugira uwo mutekano, bwira umukunzi wawe neza utamubeshye uko utekereza kandi wirinde kuba wateza amahane, urugero “Ndumva mfite ubwoba bw’uko hari undi mwazakundana bigatuma undeka” aho kuvuga ngo “Kuki uvugana n’uriya mugore ?”
Niba ufite ibyiyumviro nk’ibi, humeka neza usubize agatima impembero, uniyumvishe ko ari iby’agaciro kuba umukunzi wawe agufite. Nicyo gihe cyo gusobanukirwa ko kutagira umuteka no bitaza gushira mu ijoro rimwe ukabyuka bitagihari ko ahubwo ari indwara ugomba guhashya nkuko barwanya kunywa itabi cyangwa inzoga.
Hari ubwo gufuha ushobora kuba warabitewe no kuba warigeze gucibwa inyuma n’undi muntu mwakundanye mbere, bikaba byatuma uhora iteka umutima uhagaze ufite ubwoba bw’uko byakongera bikakubaho yewe n’ubwo nta kimenyetso cyaba kikwereka ko byabaho. Ibyiza ni kwihingamo kugira umutekano aho guhora uhagaritse umutima ku busa.
- Igira ku byahise uhangane n’ukuri
Kugira ngo witware neza kurushaho, icyo ugomba gukora ni kureba niba nta myitwarire idahwitse waba ufite ikaba ariyo yatumye ugirana ibibazo n’abo mwagiye mukundana mu bihe byahise. Urugero rwa hafi ni uko ushobora gusanga gufuha kwawe ariko nyirabayazana y’ibibazo wagiye uhura nabyo mu bo mwagiye mukundana.
Uretse ibi, ugomba gusobanukirwa n’uko kurakazwa cyangwa kubabazwa n’ubusa ntacyo bizagufasha, wibande ku birimo biraba aho kuba ibyo ukeka ko biba naho ubundi bishobora kugusaza, wibande ku bigenda neza hagati yanyu aho kwibanda ku bitagenda neza bityo bizagufasha kugera ku cyo wifuza.
- Shaka ubufasha ku mukunzi wawe cyangwa inshuti
Niba warigeze ufata umwanya ugasobanurira umukunzi wawe ibyiyumviro byawe, ushobora kumusaba kugufasha kuva mu kibazo cyo gufuha. Aramutse yanze, birashoboka ko yaba atari uwo ukeka ko ariwe.
Urugero naguha ni nk’uko ushobora kumumenyesha ibintu bishobora kuba bikagutera gufuha nicyo wifuza ko yagukorera muri ako kanya kugira ngo bihoshe, aha navuga nko kuba yagufata ku rutugu, yagusoma ku itama n’ibindi.
Gusa uhore uzirikana ko nta kindi kirenze ibyo yakora kuko ari wowe ubwawe ugomba gukemura icyo kibazo cyo gufuha.
Kuvugana n’inshuti yawe ya hafi ushobora gusanga byagufasha kugira ngo ube wamwigiraho n’ibindi bijyanye nabyo. Rimwe na rimwe inama z’umuntu wo hanze zishobora kugira akamaro.
Urugero rw’icyo ashobora kugufasha ni nko kukurebera aho ikibazo kiri akaba yagusobanurira icyo abona cyaba igisubizo kuri icyo kibazo.
Reba Video
Wabyitwaramo Ute Igihe Ufashwe no Gufuha
Gufuha ni ibyiyumviro buri wese aba yaragize. Benshi muri twe bihita vuba kandi ntawe bikomerekeje cyangwa bisigiye uruguma. Ariko iyo gufuha bibaye byinshi bishobora gusenya umubano hagati y’abantu.
at 7:56:00 AM
Labels: urukundo


text:
ISOMO RYA MBERE
Ibaruwa ya mbere ya Mutagatifu Petero Intumwa (1 Pet 2,2-5.9-12)
Bavandimwe, 2nimumere nk’abana bakimara kuvuka, nimurarikire amata meza y’ ijambo ry’Imana, kugira ngo igihe muryakira mutere imbere mu gucungurwa kwanyu, 3niba koko mwarasogongeyeho mukumva ukuntu Nyagasani aryohereye. 4Nimwegere Nyagasani, ibuye nyabuzima ryajugunywe n’abantu, nyamara ari indobanure kandi rifite agaciro gakomeye mu maso y’Imana; 5bityo namwe mube nk’amabuye mazima, mwubakwemo ingoro ndengakamere, kugira ngo mube imbaga ntagatifu y’abaherezabitambo, mwitureho ibitambo ndengakamere bishimisha Imana ku bwa Yezu Kristu.
9Koko rero muri ubwoko bwatoranyijwe, imbaga y’abaherezabitambo ba cyami, ihanga ritagatifu, umuryango lmana yironkeye, kugira ngo mujye mwamamaza ibigwi by’Uwabahamagaye abavana mu mwijima, akabinjiza mu rumuri rwe rw’agatangaza, 10mwebwe abatari umuryango w’Imana kuva kera, ubu ngubu noneho mukaba mwarabaye umuryango wayo, mwebwe mutari abo kugirirwa imbabazi, ubu ngubu noneho mukaba mwarazigiriwe. 11Nkoramutima zanjye, mwebwe muri nk’abagenzi n’abanyamahanga, ndabasaba ngo mwirinde irari ry’umubiri rirwanya umutimanama. 12Nimugire imyifatire myiza imbere y’abatemera Imana nyakuri, kugira ngo n’ubwo babasebya nk’aho muri abagiranabi, bazamurikirwe n’ibikorwa byanyu maze basingize Imana ku munsi izaziraho.
ZABURI (Zab 100 (99), 1-2, 3,4, 5)
Inyik/ Nimusanganize Uhoraho impundu z’ibyishimo!
Nimusingize Uhoraho bantu b’isi yose,
Nimumugaragire mwishimye,
nimumusanganize impundu z’ibyishimo!
Nimwemere ko Uhoraho ari we Mana,
Ni we waturemye, none turi abe,
Turi umuryango we n’ubushyo yiragiriye.
Nimutahe amarembo ye mumushimira,
Mwinjirane ibisingizo mu ngombe ze,
Mumusingize, murate izina rye.
Kuko Uhoraho ari umugwaneza,
Urukundo rwe ruhoraho iteka,
Ubudahemuka bwe bugahoraho uko ibihe bigenda bisimburana.
IBANGONDIRIMBO RIBANZIRIZA IVANJILI (Yh8,12)
Alleluya Alleluya.
Nyagasani Yezu Kristu, uri urumuri rw’isi,
ugukurikira azatunga urumuri rw’ubugingo.
Alleluya.
IVANJILI
+ Mariko (Mk 10,46-52)
Muri icyo gihe, 46Yezu n’abigishwa be bagera i Yeriko. Igihe agisohoka muri Yeriko ari kumwe n’ abigishwa be n’imbaga y’abantu benshi, umuntu w’impumyi witwaga Baritimeyo mwene Timeyo, akaba yari yicaye iruhande rw’inzira asabiriza. 47Yumvise ko ari Yezu w’i Nazareti, atera hejuru ati « Yezu, Mwana wa Dawudi, mbabarira!» 48Benshi baramucyaha ngo aceceke, ariko we arushaho gusakuza ati « Mwana wa Dawudi, mbabarira!» 49Yezu arahagarara, aravuga ati «Nimumuhamagare.» Bahamagara iyo mpumyi, barayibwira bati «Humura, haguruka dore araguhamagaye.» 50 Ajugunya igishura cye, ahaguruka bwangu asanga Yezu. 51Yezu aramubaza ati «Urashaka ko ngukorera iki ?» Impumyi iramusubiza iti «Mwigisha mpa kubona!» 52Yezu aramubwira ati « Genda, ukwemera kwawe kuragukijije. » Ako kanya arahumuka maze akurikira Yezu.


text:
Korali Penuel yo mu itorero rya ADEPR Kabarondo -Ishimwe igiye kumurika Alubumu yayo ya mbere y’amajwi.
Nyuma y’Imyaka 15 itangiye umurimo w’Imana, korali Penuel yo mu itorero rya ADEPR umudugudu Ishimwe, Paruwasi ya kabarondo, itorero ry’Akarere ka Kayonza, ururembo ry’Iburasirazuba igiye kumurika alubumu yayo ya mbere y’indirimbo z’amajwi.
Nk’uko bitangazwa n’umuyobozi wa Korali Penuel, Bwana HABIYAKARE Pierre Vincent, ku cyumweru tariki ya 23 Gashyantare 2014, nibwo iyi korali iteganya igikorwa cyo kumurika ku mugaragaro Album yabo ya mbere y’indirimbo zabo z’amajwi, iyi Album bakaba barayise “NSHINGA AMABUYE Y’INZIBUTSO”, iki gikorwa kikazabera ku rusengero rwa Adepr ishimwe aho basanzwe basengera, kwinjira bikazaba ari ubuntu.
Bwana HABIYAKARE, yakomeje adutangariza ko uyu munsi uzaba ari umunsi mukuru ukomeye kuri bo no kubazaza kubashyigikira bose, kuko bazagira umwanya uhagije wo gushimira Imana ibyo ibagejejeho, ndetse bakanatarama bumva n’indirimbo zihimbaza Imana z’abahanzi batandukanye bazaba batumiwe, harimo na Korale Louange yo mu itorero rya Adpr Gatsata mu rurembo rw’umugi wa Kigali abantu bakunda cyane, bityo akaba ararika abantu bose kuzaza kwishimana nabo.
Twababwira ko Korali Penuel yatangiye umurimo w’Imana tariki ya 06 Kanama 1999, ari itsinda ry’abanyeshuri batandatu batangiye baririmba mu rusengero, mu mwaka wa 2009 bamaze kwaguka bahinduka Korari bitwa Penuel, iki gihe nibwo bafunguye amarembo bemerera n’abandi bakirisitu babishaka batari abanyeshuri bafatanya nabo kuririmba, kuburyo kuri ubu iyi korari igizwe n’abaririmbyi 53 muri bo 60% akaba ari urubyiruko.
Korari Penuel yamenyekanye cyane mu ntara y’uburasirazuba bitewe n’indirimbo zayo abantu bakunda cyane, ndetse no mu bikorwa bitandukanye nka gahunda yo gufasha bamwe mu banyeshuri batishoboye, kwishyura amafaranga y’ishuri baba ari abo mu itorero ryabo ndetse no hanze y’itorero.